Βρεφική περιποίηση: Μία τρυφερή «ιεροτελεστία» για κάθε μανούλα - Mothersblog.gr\nΒρεφική περιποίηση: Μία τρυφερή «ιεροτελεστία» για κάθε μανούλα\n17 Απρ 2019\tΦΡΟΝΤΙΔΑ\nΑφού επέστρεψα με το σύζυγο και τη μικρή μου από το μαιευτήριο, μπορεί να έδειχνα πανευτυχής, όμως μέσα μου, το άγχος για τις επόμενες «πρώτες» μέρες που θα ακολουθούσαν, με «έτρωγε».\nΗ μπεμπούλα μου ήταν ότι πιο μικροσκοπικό και εύθραυστο είχα αντικρύσει μέχρι τότε και αυτό μέσα σε ένα βράδυ, με «μεταμόρφωσε» σε μία από εκείνες τις ιδιότροπες μαμάδες που η κάθε κίνηση κάποιου τους φαίνεται επικίνδυνη, που δεν τολμάνε να σηκώσουν ούτε για ένα δευτερόλεπτο τα μάτια τους από το παιδί και δεν το εμπιστεύονται σε καμία άλλη αγκαλιά πέρα από τη δική τους. Το πρόβλημα, βέβαια, ήταν πως όσο «επικίνδυνοι» μου φαίνονταν οι υπόλοιποι, στην πραγματικότητα, περισσότερο από όλους φοβόμουν εμένα την ίδια.\nΕυτυχώς, πολύ σύντομα χρειάστηκε να ξεπεράσω τον φόβο μου, όταν έκανα τη μικρή μου το πρώτο της μπάνιο. Το άγχος μου είχε «χτυπήσει» κυριολεκτικά κόκκινο και παρέα με τη δική μου μαμά, τελικά τα κατάφερα! Ακριβώς επειδή η προσωπική φροντίδα του βρέφους, η οποία περιλαμβάνει το μπάνιο και τη γενικότερη περιποίησή του, είναι μία όμορφη και συγχρόνως αγχωτική διαδικασία για κάποιες μανούλες, παρακάτω θα σου αναλύσω βήμα προς βήμα, την τρυφερή «ιεροτελεστία» που ακολούθησα εγώ με τη μικρή μου, καθώς και τα προϊόντα περιποίησης που χρησιμοποίησα, ελπίζοντας πως θα σε βοηθήσω να νιώσεις μεγαλύτερη σιγουριά στην πρώτη σου απόπειρα.\nΑυτό που χρειάζεται να γνωρίζεις πριν περάσετε στο πρώτο σας… πλατσούρισμα, είναι πως εκτός από ελάχιστες περιπτώσεις, τα περισσότερα μωρά απολαμβάνουν την αίσθηση του νερού και αυτό συμβαίνει γιατί όλο το προηγούμενο διάστημα «κολυμπούσαν» στον αμνιακό σάκο. Είναι σημαντικό η προσοχή σου να είναι προσηλωμένη στη διαδικασία και να μην αφήσεις ούτε λεπτό το μικρό σου μόνο του. Η βοήθεια κάποιου ακόμη ίσως να σου είναι απαραίτητη τις πρώτες φορές. Πριν ξεκινήσεις, σιγουρέψουν πως έχεις συγκεντρώσει στο μπάνιο ό,τι χρειάζεσαι -πετσέτα, αφρόλουτρο, σαμπουάν- και πως η θερμοκρασία του νερού στο «μπανάκι» του κυμαίνεται από 32 έως 37 βαθμούς κελσίου. Κρατώντας το μωρό στο ένα σου χέρι και ακουμπώντας το κεφαλάκι του στο μπράτσο σου, θα βρέξεις το κεφαλάκι και το σώμα. Χρησιμοποιώντας ένα ειδικά σχεδιασμένο βρεφικό αφρόλουτρο με το κατάλληλο pH, το οποίο θα καθαρίζει χωρίς να ερεθίζει το δέρμα του, θα πλύνεις καλά τον κορμό ξεκινώντας από τον λαιμό προς τα κάτω, κάνοντας απαλές κινήσεις σε ένα ελαφρύ μασαζάκι. Να είσαι σίγουρη πως το μωρό σου θα το λατρέψει!\nΑπό κάτω προς τα… πάνω\nΤη στιγμή που θα καθαρίσεις το κεφαλάκι του πρέπει να είσαι ακόμη πιο προσεκτική. Εγώ είχα επιλέξει για τη μικρή μου ένα βρεφικό σαμπουάν για καθημερινό λούσιμο χωρίς χρωστικές και parabens, με εκχύλισμα χαμομηλιού, ιδανικό για την προστασία του δερματικού φραγμού και συμβατό με το δάκρυ της. Έχει μεγάλη σημασία να ελέγχεις στις πληροφορίες που αναγράφονται στη συσκευασία -ειδικά αν το προϊόν είναι δερματολογικά και οφθαλμολογικά ελεγμένο- καθώς το τσούξιμο των ματιών είναι μία δυσάρεστη αίσθηση για τα αγγελούδια μας. Αφού βρέξεις επαρκώς τα μαλλιά του, θα βάλεις μία μικρή ποσότητα σαμπουάν στο χέρι σου και θα τρίψεις απαλά το κεφαλάκι του, επιμένοντας λίγο παραπάνω στην περιοχή πίσω από τα αυτάκια και τον λαιμό μου. Για ακόμη μεγαλύτερη περιποίηση, μπορείς με έναν βρεγμένο δίσκο ντεμακιγιάζ να καθαρίσεις ακόμη καλύτερα το πρόσωπο και την περιοχή των ματιών, ξεκινώντας από το εσωτερικό του ματιού προς τα έξω. Όσο για τα αυτιά, αν και οι περισσότερες μανούλες χρησιμοποιούν ειδικές μπατονέτες, μία καλή «περασιά» στο πτερύγιο του αυτιού και γύρω από αυτό, με τη μουσκεμένη πετσέτα, είναι αρκετή.\nΈνα χαλαρωτικό… κλείσιμο\nΌταν πια το μωράκι σου θα έχει χαλαρώσει αρκετά και θα βρίσκεται ξαπλωμένο στο κρεβάτι, πάνω στην πετσετούλα του, θα πρέπει να του φορέσεις τη νέα του πάνα! Πριν από αυτό όμως, σου προτείνω να του χαρίσεις ένα ολιγόλεπτο μασαζάκι, το οποίο σε συνδυασμό με ένα ενυδατικό γαλάκτωμα, θα αναζωογονήσει το μικρό του και την επιδερμίδα του, ενώ θα το κάνει να αισθάνεται ακόμη πιο άνετα. Η μπεμπούλα μου ευχαριστείται τόσο πολύ το μασάζ, που δεν με αφήνει να πάρω ούτε στιγμή τα χέρια μου από πάνω της! Πριν περάσεις στην πάνα, αυτό που θα χρειαστεί να κάνεις είναι να σκουπίσεις απαλά με την πετσέτα την ευαίσθητη περιοχή και το ποπουδάκι του, εφαρμόζοντας μία αδιάβροχη Baby Cream με λεπτή, ρευστή υφή, η οποία θα επιτρέπει στο δέρμα να «αναπνέει» επαρκώς, ενώ θα ενισχύει την ανάπλαση και την επούλωση της επιδερμίδας του μωρού σου.\nΚλείνοντας, θα ήθελα να σου επισημάνω πως κάθε μωράκι είναι μία ξεχωριστή προσωπικότητα. Είναι σημαντικό να παρατηρούμε τα μικρά μας όσο περισσότερο, να τα γνωρίζουμε καλύτερα και σταδιακά να ανακαλύπτουμε τις μικρές λεπτομέρειες που τα κάνουν χαρούμενα. Σε κάθε περίπτωση, αυτό που με «δίδαξε» η εμπειρία και ο… φόβος μου, είναι πως δύο πράγματα είναι απαραίτητα στις πρώτες σου προσπάθειες να πλύνεις το μωρό σου: Η παρουσία μίας ακόμη… μαμάς ή ενός ψύχραιμου βοηθού-συζύγου και η «επένδυση» σε μία πιστοποιημένη σειρά ολοκληρωμένης προστασίας και ενυδάτωσης, η οποία σου εμπνέει εμπιστοσύνη, όπως ακριβώς σε εμένα η Frezyderm.


ΤΑ ΝΗΣΑΚΙΑ ΤΗΣ ΓΝΩΣΗΣ™ - Α-Ω - Ελληνικά Επιτραπέζια Παιχνίδια\nΜε τις οδηγίες της χειροτεχνίας κατασκευάστε τα αλφαβητικά μας ζάρια! Μοιραστείτε τα ζάρια μεταξύ σας. Κάθε παίκτης ρίχνει το ζάρι και ανάλογα\nμε το γράμμα που πετυχαίνει, καλείται να πει φωναχτά όσες περισσότερες λέξεις ξεκινούν από αυτό το γράμμα ή το περιέχουν! Ακολουθούν όλοι οι παίκτες που έχουν ζάρια, ρίχνοντας από μία φορά. Μπορείτε να παίξετε όσους γύρους θέλετε και ανάλογα με την ηλικία των παιδιών να γράφετε και τις λέξεις που βρίσκουν. Νικητής είναι αυτός που θα βρει τις περισσότερες λέξεις σε κάθε ρίψη!\nΚερδίζουν όμως όλοι, εμπλουτίζοντας δυναμικά το λεξιλόγιό τους.\nΚόψτε περιμετρικά τα ζάρια χρησιμοποιώντας ένα ψαλίδι, και στη συνέχεια διπλώστε τα και κολλήστε τα σε σχήμα κύβου!\nΚωδικός προϊόντος: 100701 Κατηγορίες: Εκπαιδευτικά/ Προσχολικά, Νησάκια της Γνώσης™


ΤΡΟΠΟΙ ΑΝΑΠΤΥΞΗΣ ΤΗΣ ΑΥΤΟΠΕΠΟΙΘΗΣΗΣ « Gymnastics Blog\n1. Κάντε μία λίστα με τις επιτυχίες του κάθε αθλητή. Ο κάθε ένας έχει επιτυχίες όσο μικρές και αν είναι αυτές.\n2. Κάνε μια λίστα με τα θετικά χαρακτηριστικά του κάθε αθλητή. Οι συναθλητές μπορούν να βοηθήσουν αν ο αθλητής παρουσιάζει δυσκολίες στην ανεύρεση θετικών χαρακτηριστικών.\n3. Προσπάθησε να ξεπεράσετε τους δισταγμούς. Για παράδειγμα αν ο αθλητής φοβάται να σουτάρει μπορεί να δοκιμάσει περισσότερες φορές στην προπόνηση ή και σε φιλικά παιχνίδια μετά από την καθοδήγηση, γνωρίζοντας ότι το μέγεθος του αισθήματος αποτυχίας θα μειωθεί με την εξάσκηση.\n4. Αν δεν ρισκάρεις μπορεί να νιώθεις ασφαλής αλλά δεν βελτιώνεσαι. Ο προπονητής πρέπει να δώσει ιδιαίτερη σημασία και στο τρόπο που θα επιβραβεύει ή θα κάνει παρατηρήσεις στους αθλητές. Μπορεί εύκολα να τους τονώσει ή να τους μειώσει την αυτοπεποίθηση.\n5. Ανακαλύψτε τι είναι αυτό που ενοχλεί τον αθλητή, στην προπόνηση, στον αγώνα, στη σχέση του με τον προπονητή και τους συμπαίκτες και κάντε ένα σχέδιο με τα βήματα για να το ξεπεράσετε. Αν ο αθλητής πιστεύει ότι τον μειώνουν ή τον απορρίπτουν ζητήστε να το επιβεβαιωθεί και από τους συμπαίκτες. Οι ξεκάθαρες σχέσεις ωφελούν πάντα την ομάδα.\n6. Η αντιμετώπιση της αποτυχίας είναι ένα βασικό στοιχείο που πρέπει να μάθουν οι αθλητές από τον προπονητή. Μεγαλύτερη βαρύτητα πρέπει να δοθεί στο πως μαθαίνουμε από τα λάθη μας και ότι μόνο έτσι βελτιωνόμαστε.\n7. Ορίστε στόχους οι οποίοι θα ικανοποιούν αποκλειστικά τον κάθε αθλητή ξεχωριστά, δε χρειάζεται να ανταποκρίνονται στις προσδοκίες των άλλων. Αντιμετωπίστε αυτούς τους στόχους θετικά και ενισχύστε τον αθλητή σου όταν τους πετυχαίνει.\n8. Στην διάρκεια της νοερής εξάσκησης, αφιερώστε ένα μέρος για να φανταστείτε πως θα είναι ο αθλητής όταν θα έχει πετύχει τους στόχους του. Νιώστε τα συναισθήματα χαράς και ικανοποίησης.\n9. Η εκμάθηση τεχνικών χαλάρωσης και διαχείρισης του άγχους ωφελεί στην τόνωση της αυτοπεποίθησης καθώς οι αθλητές ξεπερνούν πιο εύκολα τις δυσκολίες και αποδίδουν καλύτερα.


FT: Oι επενδυτές επιστρέφουν στην Ελλάδα - ΤΑ ΝΕΑ\ntanea.gr > Οικονομία > Ελλάδα > FT: Oι επενδυτές επιστρέφουν στην Ελλάδα\n«Η Ελλάδα αναρρώνει»\nTANEA Team 9 Νοεμβρίου 2019 | 14:15\nΤώρα τα πράγματα είναι εντελώς διαφορετικά:μετά από ένα ράλι που έχει ζαλίσει πολλούς παρατηρητές, οι επενδυτές πληρώνουν την Ελλάδα για να δανειστούν βραχυπρόθεσμο χρέος.\nΤα δεκαετή ομόλογα διαπραγματεύονται στο 1,2% – πολύ χαμηλότερα από το αντίστοιχο κόστος δανεισμού ακόμα και για την κυβέρνηση των ΗΠΑ.\nΚαι μέσα στην κοινότητα των χαμηλών ή αρνητικών επιτοκίων της ευρωζώνης, η Ελλάδα δεν θεωρείται πλέον το πιο επικίνδυνο στοίχημα: αυτή την εβδομάδα οι αποδόσεις της υποχώρησαν για πρώτη φορά από το 2008 κάτω από εκείνες της Ιταλίας.\nΗ αποκατάσταση της αγοράς οφείλεται σε μεγάλο βαθμό στη σταδιακή επούλωση των πληγών στην οικονομία της Ελλάδας μετά από μια βίαιη πτώση και στη συνέχεια μια υποχώρηση των πολιτικών που δημιουργούσαν συνθήκες αστάθειας. Παράλληλα, απομακρύνθηκε το σενάριο αποχώρησης της Ελλάδας από την ευρωζώνη.\nΑλλά η συγκυρία από το εξωτερικό, επισημαίνει το δημοσίευμα, ήταν ακόμα πιο ισχυρή. Οι πολύ χαμηλές επενδύσεις παγκοσμίως οδήγησαν τους επενδυτές σε όλο και πιο επικίνδυνες αγορές. Έτσι, ο χείμαρρος ρευστού χρήματος στη μικρή αγορά ομολόγων της Ελλάδας έχει συμπιέσει τις αποδόσεις σε χαμηλά επίπεδα ρεκόρ.\nFinancial Τimes προσθέτουν ότι η πρόσφατη αναβάθμιση στην κατηγορία BB- από την S&P έδωσε ελπίδες για μια ενδεχόμενη πορεία προς την επενδυτική βαθμίδα, η οποία θα έδινε τη δυνατότητα στην Ευρωπαϊκή Κεντρική Τράπεζα να αγοράζει ελληνικά ομόλογα βάσει του πρόσφατα ανανεωμένου προγράμματος κινήτρων.\n«Στην περίπτωση της Ελλάδας, δεν έχει νόημα να εξετάζει κανείς το λόγο χρέους προς ΑΕΠ –δεν είναι σαφές αν σημαίνει πολλά», αναφέρει ο Chris Jeffery της Legal & General Investment Management, η οποία τοποθετείται σε ελληνικά ομόλογα. Τα ιταλικά ομόλογα από την άλλη, έχουν ένα μόνιμο ρίσκο αναχρηματοδότησης, προσθέτει.\nΚαθώς τα ελληνικά ομόλογα «τρέχουν», αλλάζει και η ποιότητα των επενδυτών. Τον Απρίλιο του 2014, το 30% των νέων τίτλων είχαν αγοραστεί από hedge funds, σύμφωνα με τον Lee Cumbes, επικεφαλής κρατικών ομολόγων στη Barclays. Εφέτος, τα hedge funds έχουν αγοράσει μόλις το 5% των ελληνικών τίτλων, με την μεγάλη πλειονότητα της προσφοράς να καλύπτεται από πιο συντηρητικούς διαχειριστές. Ωστόσο, ακόμη και σε έναν κόσμο όπου χρέος άνω των 12,5 τρισ. δολαρίων διαπραγματεύεται με αρνητικά επιτόκια, κάποιοι είναι σκεπτικοί με την προφανή μεταμόρφωση της Ελλάδας σε μια «φυσιολογική» αγορά ομολόγων.


Ξημερώματα πιο κρίσιμος αγώνας με τον Rossi να θέλει να κάνει την έκπληξη :: Activeman.gr\n12/10/2017 Active wheels/Moto\t1033\nΌσοι θέλουν αν δούνε τον πρώτο από τους τέσσερις κρίσιμους αγώνες για το Moto GP θα πρέπει να ξυπνήσουν πολύ νωρίς την Κυριακή, αφού στις 7.30 δίνεται η εκκίνηση του αγώνα της Ιαπωνίας! Ξύπνημα που πραγματικά αξίζει αφού μόνο 28 βαθμοί χωρίζουν τους τρεις πρώτους στη βαθμολογία με τον Rossi από την πέμπτη θέση να απέχει 56 βαθμούς από τη κορυφή. Επομένως όλα είναι ανοικτά στον αγώνα της χώρας του ανατέλοντος ήλιου!\nΔΙΑΒΑΣΕ ΑΚΟΜΑ: 9 λόγοι που μπορείς να παίζεις άνετα με τον …«μικρούλη» σου!\nΌπως είναι φυσικό όλοι θέλουν τη νίκη σε μια πίστα που όπως λένε οι προβλέψεις θα είναι βρεγμένη. Και οι τρεις αναβάτες, ο πρωτοπόρος Marc Marquez, ο Andrea Dovizioso και φυσικά ο Maverick Vinales , ζητούν απεγνωσμένα τη νίκη, ωστόσο ο Valentino Rossi θέλει να κάνει την έκπληξη και να ροκανίζει τη διαφορά με τη κορυφή.\nΟ ίδιος νοιώθει δυνατός και είναι αισιόδοξος: «Είναι ωραίο να έρχεσαι στην Ιαπωνία. Το κοινό είναι ενθουσιώδες και η ατμόσφαιρα είναι ξεχωριστή. Συναντηθήκαμε με τους εμπορικούς αντιπροσώπους της Yamaha, αλλά τώρα είναι ώρα να συγκεντρωθούμε στο τριήμερο του αγώνα. Νοιώθω έτοιμος και θα τα δώσω όλα».\nΣτατιστικά οι ελπίδες του Rossi για την κατάκτηση του πρωταθλήματος είναι ελάχιστες, καθώς πρέπει να συμβούν πολλές παράμετροι, ωστόσο πρωτάθλημα είναι και όπως κάθε πρωτάθλημα δεν τελειώνει πριν πέσει η καρό σημαία του τελευταίου αγώνα.\nΟ πρωτοπόρος στη βαθμολογία Marc Marquez δείχνει συγκρατημένα αισιόδοξος: «Όλη τη χρονιά φέτος φτάνουμε εδώ και δεν ξέρουμε ποιος θα είναι ο μεγάλος αντίπαλος την Κυριακή. Ποτέ δεν ξέρεις κι έτσι πρέπει να δουλέψεις για να βρεις τη σωστή βάση και την Κυριακή θα δεις που μπορείς να είσαι. Μπορεί το Πρωτάθλημα να είναι απρόβλεπτο, ωστόσο - με βάσει τις μέχρι τώρα εμφανίσεις του - δεν είναι δύσκολο να προβλέψει κανείς ότι ο Marc μπορεί να είναι στο βάθρο την Κυριακή. Νοιώθω καλά με τη μοτοσυκλέτα και αυτό είναι το πιο σημαντικό. Τα τελευταία αποτελέσματα ήταν καλά, αλλά κάθε αγώνας είναι διαφορετικός. Πρέπει να έχουμε την ίδια νοοτροπία και να κάνουμε την ίδια δουλειά. Αυτοί οι τρεις συνεχόμενοι αγώνες είναι πολύ σημαντικοί και θα βάλουμε τα δυνατά μας».\nΑπό τη άλλη ο Andrea Dovizioso δήλωσε ότι «κρύβει άσους»: «Είναι δύσκολο να τα βάζεις με αυτούς, αλλά αφού είμαι εδώ σημαίνει ότι έχω κάποιους άσους στο μανίκι μου. Ευτυχώς έχω εμπειρία, αν και δυστυχώς αυτό συμβαίνει επειδή είμαι μεγαλύτερος σε ηλικία! Αυτή όμως με βοήθησε να είμαι γρήγορος σε διαφορετικές συνθήκες. Είμαι ήρεμος. Ξέρω καλά τι έχουμε κάνει φέτος. Τα έχουμε κάνει όλα σχεδόν τέλεια. Είμαστε στο τέλος και παλεύουμε με αυτούς τους δυο εξαιρετικούς αναβάτες για τον Τίτλο. Αυτό σημαίνει ότι τα έχουμε πάει πολύ καλά. Όλοι θα επιτεθούν, αλλά ακόμα έχουμε αρκετούς βαθμούς διαθέσιμους και τα πάντα μπορούν να συμβούν. Θα είναι σημαντικοί αυτοί οι τρεις αγώνες στη σειρά. Το Πρωτάθλημα είναι σφιχτό και οι τρεις μας έχουμε πολλές ελπίδες για τον Τίτλο και επομένως είναι εύκολο όλα ν’ αλλάζουν από αγώνα σε αγώνα».\nΟ Maverick Vinales δείχνει αισιόδοξος αλλά χωρίς να κρύβει τον προβληματισμό του: «Προτιμώ τρεις αγώνες στη σειρά. Πάντα ήμουν δυνατός σ’ αυτό το διάστημα. Έχω πιο πολλά θετικά αποτελέσματα σε Μαλαισία και Αυστραλία, αλλά η μοτοσυκλέτα μας δουλεύει καλά σ’ αυτούς τους αγώνες. Προσπαθούμε, δίνουμε τον καλύτερό μας εαυτό για να βελτιώσουμε τη μοτοσυκλέτα και νομίζω ότι είμαστε δυνατοί. Φυσικά έχουμε δουλειά να κάνουμε για τον αγώνα, αλλά μ’ αρέσει εδώ η πίστα. Πέρυσι ένοιωθα καλά, ειδικά στον αγώνα κι ανυπομονώ να ξεκινήσουμε. Θα πιέσω στο 100%».\n2 κατά, 2 υπέρ και ένα μυστήριο αν …παίζεις συχνά με τον «μικρούλη» σου!


ΕΠΙΔΟΤΟΥΜΕΝΟ ΠΡΟΓΡΑΜΜΑ ΚΑΤΑΡΤΙΣΗΣ ΣΕ ΒΑΣΙΚΕΣ ΔΕΞΙΟΤΗΤΕΣ ΧΡΗΣΗΣ ΥΠΟΛΟΓΙΣΤΩΝ\nΗ Ακαδημία Θρακικής Τέχνης και Παράδοσης πιστοποιήθηκε από το Εθνικό Κέντρο Πιστοποίησης (Ε.ΚΕ.ΠΙΣ.) ως Κέντρο Επαγγελματικής Κατάρτισης (Κ. Ε. Κ) περιφερειακής εμβέλειας. Η εξειδίκευσή του αφορά στα Επαγγέλματα Περιβάλλοντος, Υγείας Πρόνοιας, Πολιτισμού και Αθλητισμού, Παιδαγωγικά Επαγγέλματα, Οικονομίας και Διοίκησης, Πληροφορικής, Τουρισμού και Παροχής Υπηρεσιών, Αγροτικού τομέα, Τεχνικών και Μεταφορών. Οι ποικίλες δράσεις και οι στοχευμένες παιδαγωγικές παρεμβάσεις του Ιδρύματος Θρακικής Τέχνης και Παράδοσης όπως και τα εκπαιδευτικά προγράμματα της Ακαδημίας Θρακικής Τέχνης και Παράδοσης παρέχουν τα εχέγγυα για μια επιτυχή παρουσία στο πεδίο της Επαγγελματικής Κατάρτισης. Με την υλοποίηση προγραμμάτων που θα ενισχύσουν τις κοινωνικά περιθωριοποιημένες ομάδες όπως και με την ανάδειξη ευκαιριών απασχόλησης στον τομέα του πολιτισμού, και όχι μόνο, το Κ.Ε.Κ «Ακαδημία Θράκης» αποτελεί μια δομή κατάρτισης που παρέχει εξειδικευμένες επαγγελματικές γνώσεις και δεξιότητες. Η τεχνογνωσία και η εμπειρία που διαθέτει η Ακαδημία Θρακικής Τέχνης και Παράδοσης βοηθούν τους καταρτιζόμενους να ενταχθούν στην αγορά εργασίας και να εργαστούν ποιοτικά και ανταγωνιστικά στους τομείς που θα καταρτισθούν.\nΟι υπηρεσίες παρέχονται σε υπερσύχρονα εργαστήρια στο διατηρητέο μνημείο βιομηχανικής κληρονομιάς, με ιστορικό και αισθητικό ενδιαφέρον της καπναποθήκης ΅Π΅.\nΗ δράση αναφέρεται στην επιχορήγηση, με επιταγές κατάρτισης (training vouchers), της συνεχιζόμενης επαγγελματικής κατάρτισης ανέργων.\nΟι ωφελούμενοι άνεργοι θα καταρτιστούν στο αντικείμενο των Βασικών Δεξιοτήτων Χρήσης Τεχνολογιών Πληροφορίας και Επικοινωνιών και περιλαμβάνει την πιστοποίηση των γνώσεων και δεξιοτήτων που αποκτώνται.\nΗ πιστοποίηση των γνώσεων που θα αποκτηθούν με τα προγράμματα κατάρτισης θα πραγματοποιηθεί με εξετάσεις από φορείς πιστοποίησης οι οποίοι έχουν πιστοποιηθεί από τον Οργανισμό Επαγγελματικής Εκπαίδευσης και Κατάρτισης.\nΟι στόχοι που αναμένεται να επιτευχθούν είναι:\nΗ κατάρτιση και η πιστοποίηση ανέργων σε βασικές δεξιότητες χρήσης υπολογιστών, με σκοπό την αναβάθμιση των επαγγελματικών τους προσόντων και τη διευκόλυνση της πρόσβασής τους στην αγορά εργασίας.\nΗ άρση του φαινομένου του "ψηφιακού χάσματος – αναλφαβητισμού" στον πληθυσμό των ωφελούμενων και η απόκτηση εκείνων των δεξιοτήτων από τους ωφελούμενους που θα τους καταστήσουν ικανούς να λειτουργήσουν στο νέο περιβάλλον που δημιουργείται από την ταχεία εξέλιξη των νέων Τεχνολογιών Πληροφορίας και Επικοινωνιών\nΔΙΑΡΚΕΙΑ ΠΡΟΓΡΑΜΜΑΤΟΣ: 100 ώρες\nΕΠΙΔΟΤΗΣΗ ΠΡΟΓΡΑΜΜΑΤΟΣ: 500 ευρώ\nΕκδόθηκε και αναρτήθηκε στο διαδικτυακό τόπο http://www.voucher.gov.gr το μητρώο ωφελουμένων με τη μορφή των συνημμένων πινάκων κατάταξης κατά φθίνουσα σειρά\nΟι δικαιούχοι των επιταγών κατάρτισης δύνανται να παραλάβουν αυτοπροσώπως την επιταγή κατάρτισης (training voucher), από το ΚΠΑ2 που είναι εγγεγραμμένοι. Για την παραλαβή της επιταγής κατάρτισης απαιτείται η επίδειξη εγγράφου πιστοποίησης της ταυτότητας του ωφελούμενου.\nΗ χορήγηση των επιταγών κατάρτισης θα ξεκινήσει την Δευτέρα 2/7/2012 και θα λήξει την Τρίτη 31/7/2012.\nΤο έργο συγχρηματοδοτείται από το Ευρωπαϊκό Κοινωνικό Ταμείο στο πλαίσιο του Ε.Π. « Ανάπτυξη Ανθρώπινου Δυναμικού».\nΑναρτήθηκε από mythoplastis στις 9:35 π.μ.\nΕΠΙΔΟΤΟΥΜΕΝΟ ΠΡΟΓΡΑΜΜΑΚΑΤΑΡΤΙΣΗΣ ΣΕ ΒΑΣΙΚΕΣ ΔΕΞΙΟ...\nΤην Δευτέρα 11 Ιουνίου 2012, στις 20:00, το Ίδρυμα...\nΤο Ίδρυμα Θρακικής Τέχνης και Παράδοσης σας προσκ...\nΔείτε αναλυτικά το πρόγραμμα εκδηλώσεων του Ιδρύμα...


Τροφές για δυνατό μυαλό και μνήμη! Συμβουλεύει η διατροφολόγος Ευσταθία Παπαδά - Mothersblog.gr\nΤροφές για δυνατό μυαλό και μνήμη! Συμβουλεύει η διατροφολόγος Ευσταθία Παπαδά\n09 Φεβ 2015\tΔΙΑΤΡΟΦΟΛΟΓΟΣ\nΗ καλή λειτουργία του εγκεφάλου και η ικανότητα της μνήμης θα πρέπει να απασχολεί τόσο τα μικρότερα όσο και τα μεγαλύτερα μέλη μιας οικογένειας. Για να έχετε λοιπόν δυνατό μυαλό και μνήμη θα πρέπει να εντάξετε τις παρακάτω τροφές στο εβδομαδιαίο σας διαιτολόγιο.\nΣολωμός και σαρδέλες: Τα ψάρια αυτά είναι πλούσια σε ω-3 λιπαρά οξέα, τα οποία είναι απαραίτητα για τον ανθρώπινο οργανισμό, εφόσον δεν μπορεί να τα συνθέσει μόνος του. Τα ω-3 λιπαρά οξέα είναι πολύ σημαντικά για τη λειτουργία του εγκεφάλου, αλλά επίσης ασκούν και αντιοξειδωτική δράση. Καταναλώστε τα παραπάνω ψάρια 2-3 φορές την εβδομάδα.\nΔημητριακά ολικής άλεσης: Τα δημητριακά ολικής άλεσης είναι πλούσια σε βιταμίνες του συμπλέγματος Β που είναι σημαντικά συστατικά για την καλή λειτουργία του εγκεφάλου. Η βρώμη, το ψωμί και τα ζυμαρικά ολικής άλεσης, αλλά και το καστανό ρύζι είναι μερικές καλές επιλογές δημητριακών που θα πρέπει να εντάξετε καθημερινά στο διαιτολόγιό σας.\nΞηροί καρποί και σπόροι: Οι ξηροί καρποί είναι πλούσιοι σε βιταμίνη Ε, μια βιταμίνη με ισχυρή αντιοξειδωτική δράση που συσχετίζεται με μειωμένο κίνδυνο έκπτωσης της εγκεφαλικής λειτουργίας. Αμύγδαλα, καρύδια, φουντούκια, ηλιόσποροι είναι μερικές μόνο από τις επιλογές που έχετε. Προτιμήστε τις ανάλατες εκδοχές τους, καθώς η υπερκατανάλωση νατρίου σχετίζεται με πολλά προβλήματα υγείας.\nΡόδι: Το ρόδι έχει χαρακτηριστεί από πολλούς ως «υπερτροφή», καθώς περιέχει αντιοξειδωτικές ουσίες που προστατεύουν τον εγκέφαλο από τη δράση των επικίνδυνων ελεύθερων ριζών. Αν η κατανάλωση του φρούτου σας δυσκολεύει λόγω των σπόρων, μπορείτε να πιείτε το χυμό του και να απολαύσετε τα οφέλη του.\nΒατόμουρα: Τα βατόμουρα έχουν μελετηθεί για τις ισχυρές αντιοξειδωτικές δράσεις τους και πολλές μελέτες έχουν συσχετίσει τα βατόμουρα με τη μείωση του κινδύνου εμφάνισης Alzheimer και άνοιας. Προτιμήστε τα φρέσκα βατόμουρα όσο πιο συχνά μπορείτε μέσα στην εβδομάδα.\nΣκούρα σοκολάτα: Μία τροφή πολύ πλούσια σε αντιοξειδωτικές ουσίες αλλά και φυσικά διεγερτικά που βελτιώνουν την πνευματική απόδοση και τη διάθεση. Επίσης πολλές μελέτες συνδέουν την κατανάλωση σκούρας σοκολάτας με τη μείωση του κινδύνου καρδιαγγειακών νοσημάτων. Ωστόσο, η κατανάλωσή της θα πρέπει να γίνεται με μέτρο και σε ποσότητα όχι μεγαλύτερη των 30 γραμμαρίων.


Open The Gates – REDiscussion\nHome›Olympiacos BC›Open The Gates\nΕλπίζουμε για επιστροφή στην κανονικότητα με την έναρξη του φθινοπώρου. Κοινωνική και αθλητική κατά δεύτερο λόγο…\nΑς κάνουμε μια πρώτη (και καθόλου πρώιμη) καλοκαιρινή προσέγγιση στο σχεδιασμό του Ολυμπιακού…\nΑποτελεί κοινό μυστικό ότι η ομάδα σχεδιάζεται με πρωταρχικό γνώρισμα την αθλητικότητα. Δεύτερο κριτήριο επιλογής αποτελεί η προσαρμοστικότητα και η ομοιογένεια με τους υπάρχοντες. Η αμυντική προσήλωση είναι πιθανότατα η τρίτη σταθερά στελέχωσης.\nManilla Road – The Fires of Mars\nΑς ρίξουμε όμως μια ματιά στο διαμορφούμενο ρόστερ (σύμφωνα με τις εικασίες και τις προβλέψεις):\n1. Σλούκας, Τζένκινς, Κόνιαρης, Νικολαϊδης.\n2. Σπανούλης, Χάρισον, Λαρεντζάκης.\n3. Παπανικολάου, ΜακΚίσικ, Χαραλαμπόπουλος.\n4. Πρίντεζης, Βεζένκοφ.\n5. Μάρτιν, Έλις, Ρούμπιτ, Χρηστίδης.\nΠαραβλέπω την παρουσία των Σπανούλη-Πρίντεζη που μπορεί να πυροδοτήσει διαβουλεύσεις επί διαβουλεύσεων για τη χρησιμότητά τους, τον χρόνο συμμετοχής ή τον παραγκωνισμό τους. Σίγουρα θα θελήσουν να παίξουν έναν ακόμη χρόνο…\nΤο μεγάλο ερωτηματικό που πλανάται σαν φάντασμα πάνω από τον πάγκο του Μπαρτζώκα, είναι αν θα μπορέσει να εναρμονίσει τη συνύπαρξη των βετεράνων με τους υποψήφιους αντικαταστάτες τους. Κομβικό ζήτημα βεβαίως, με το οποίο θα ασχοληθούμε πριν την έναρξη των αγωνιστικών υποχρεώσεων ή αμέσως μετά την ολοκλήρωση του ρόστερ.\nΑς ασχοληθούμε με τη στελέχωση που μας απασχολεί αρκετά κάθε χρόνο τέτοια εποχή και θα κρίνει πολλά για την συμπεριφορά της ομάδας κατά την αγωνιστική σεζόν που θα ακολουθήσει.\nΑν λοιπόν οριστικοποιηθεί η μεταγραφή Σλούκα, η στελέχωση κρίνεται για μένα επιεικώς υποφερτή. Παραθέτω τις ενστάσεις μου.\nΟ Μάρτιν ήταν μια μεταγραφή που προϋπήρξε του κόουτς κατά κοινή ομολογία.\nΟ Έλις και ο ΜακΚίσικ ήταν παίκτες που προέκυψαν μεσούσης της σεζόν και παρέμειναν ορθά.\nΠοιους νέους παίκτες ανακάλυψε ο κόουτς και θα μας τους παρουσιάσει στο γήπεδο;\nΤον Χάρισον, τον οποίο γνωρίζουν όλοι οι scouters και οι ψαγμένοι οπαδοί που ψάχνονται για φθηνούς παίκτες με προοπτικές πρωταθλητισμού και κατά δεύτερο λόγο τον Τζένκινς, τον οποίο είχαμε αναφέρει ότι θα παίξει αρκετά ως υποψήφιος μεταγραφικός στόχος του Μπι.\nΟυσιαστικά μόνο ο Χάρισον δηλαδή, ο οποίος δεν είναι τίποτα τρομερό που θα μπορούσε να αφήσει εποχή όπως κάποτε ο Ράντολφ για παράδειγμα.\nΗ σταθερά Σλούκα θα αποτελέσει τον keeper of the 7 keys που θα χρειαστεί να επωμιστεί κάθε πιθανό κι απίθανο ρόλο στο παρκέ.\nΤέσσερις σύντομες σημειώσεις για εκείνους που θα στελεχώσουν τον μελλοντικό κορμό του Ολυμπιακού:\nΟ Λαρεντζάκης θα χρειαστεί να αναπληρώνει κάθε κενό στον ελάχιστο χρόνο που θα του αναλογεί. Στην επίθεση αλλά κυρίως στην άμυνα.\nΟ Κόνιαρης θα χρειαστεί να αποκτήσει εμπιστοσύνη στον εαυτό του επιθετικά, αλλιώς δεν θα μπορέσει ποτέ να κάνει το βήμα παραπέρα στην καριέρα του.\nΟ Νικολαΐδης θα χρειαστεί χρόνο συμμετοχής και αγωνιστικά λεπτά για να αποδείξει ότι δεν ήταν ένα πυροτέχνημα το περσινό του ξεπέταγμα.\nΟ Χαραλαμπόπουλος θα χρειαστεί υγεία και ενδυνάμωση. Ταλέντο διαθέτει κι αρκετό μυαλό για να τα καταφέρει. Ψυχικό σθένος επίσης.\nΠού εντοπίζονται οι αστοχίες της στελέχωσης με μια πρώτη ματιά.\nΣε τρία κομβικά σημεία:\n1. Χρειάζεται ένας δεύτερος playmaker με δημιουργικές ικανότητες.\n2. Απαιτείται ένα 4άρι -εδώ και πολλά χρόνια- με αθλητικά προσόντα και καλό τρίποντο.\n3. Ζητείται ένα ψηλό κορμί που να μπορεί να ποστάρει και να αμύνεται υποφερτά μέσα στη ρακέτα.\n1. Ο Τζένκινς είναι ένας αμυντικός μπάλας όπως κάποτε ο Λαφαγιέτ (χωρίς το τρίποντο) και όχι αμυντικός θέσης όπως ο Μάρντι Κόλινς. Εξαιρετικός αμυντικός και υποφερτός στα τελειώματα αλλά μέχρι εκεί.\nΤι πρόβλημα παρουσιάζει η στελέχωση της περιφερειακής γραμμής;\nΔεν υπάρχει καθαρός δημιουργός εκτός του Σλούκα. Τι σημαίνει αυτό;\nΑν μαρκαριστεί ιδανικά ή μπλοκάρει η διαύγειά του ή ή τραυματιστεί σε χείριστη περίπτωση, θα χρειαστεί να επιστρατευτούν λύσεις ανάγκης τύπου Σπανούλη ή Τζένκινς ή Χάρισον. Σενάριο προς αποφυγή με λίγα λόγια.\nΗ ομάδα χρειάζεται δεύτερο καθαρό play maker ή να ανταποκριθεί σθεναρά στο ρόλο κάποιος από τους υπάρχοντες.\n2. Ο ΜακΚίσικ είναι ένας παίκτης ρυθμού με εξαιρετικό transition παιχνίδι αρκεί να κατέχει μπάλα σε ανοιχτό γήπεδο. Δεν ανταποκρίνεται το ίδιο καλά σε καταστάσεις set παιχνιδιού ούτε επίσης σε παιχνίδι μισού γηπέδου εκεί που η αντίπαλη άμυνα έχει στηθεί και τον περιμένει. Πώς μεταφράζεται αυτό;\nΠώς θα αναπληρωθεί αυτό το αγωνιστικό του μειονέκτημα; Με καλό μακρινό σουτ.\nΠοιος διαθέτει καλό και σταθερό σουτ σε μόνιμη βάση; Μόνο ο Σλούκας και κατά περίσταση ο Χάρισον με τον Βεζένκοφ ερχόμενο από το 4.\nΜε την εξουθένωση του Πρίντεζη στη θέση 4, προκύπτει πρόβλημα από την έλλειψη αθλητικότητας των Βεζένκοφ και Ρούμπιτ. Που ναι μεν αλληλοσυμπληρώνονται, αλλά δεν υποκαθιστούν έναν Γκιλ στα καλά του και οι δύο μαζί.\nΔηλαδή. Αναλώθηκαν οι δημοσιογράφοι σε όλο αυτό το επικοινωνιακό τρικ με την παραμονή του “απαραίτητου” Βεζένκοφ, για να προσπαθήσουν να μας πείσουν ότι καλώς κρατάμε τον Βεζένκοφ και δεν ενδίδουμε στα δολάρια του Γκιλ.\nΚαλός, χρυσός και άγιος επιθετικά ο Ελληνοβούλγαρος, αλλά στερείται αθλητικότητας που είναι υπέρ απαραίτητη στο σύγχρονο μπάσκετ. Όπως κι ο Ρούμπιτ. Φιλότιμος και καλό παιδί. Του προτείνουμε μείωση -επειδή δεν θέλουμε να πληρώσουμε κάποιον ακριβότερο- με αποτέλεσμα να παρουσιάσουμε ως επιτυχία την παραμονή του στο ρόστερ. Δυστυχώς, ο πλέον αδύναμος κρίκος θα είναι ο Ρούμπιτ. Άμυνα μόνο με σπρώξιμο στο ποστ και ένα υποφερτό σουτ από μέση απόσταση. Μέχρι εκεί. Παραπέρα δεν έχει. Ποιος ο λόγος ύπαρξης ενός τέτοιου παίκτη στο ρόστερ κυρ Γιώργη Μπαρτζώκα; Πάρε έναν από την αναπτυξιακή και άστον να τρέχει το γήπεδο σαν τον Μπολτ σε κάθε παιχνίδι. Κερδισμένος θα είσαι εσύ και ο κόσμος από το θέαμα που θα παρουσιάζει η ομάδα, χωρίς την ξαναζεσταμένη τυρόπιτα που ακούει στο επώνυμο Ρούμπιτ.\nΗ ομάδα χρειάζεται αθλητικό 4άρι με καλό μακρινό σουτ όπως ο Γκιλ για παράδειγμα.\n3. Ο Χασάν Μάρτιν είναι ένας αθλητικός πικ εν ρόλερ που αμυντικά παρομοιάζεται σαν τον Κάιλ Χάινς. Υπερβολική σύγκριση αλλά θα την αποφύγουμε στην παρούσα φάση. Ο Έλις είναι ένας ψηλότερος Ντάνστον με υποφερτές κινήσεις και αρκετά καλή αντίληψη του παιχνιδιού, που χρειάζεται κι εκείνος εμπειρία από υψηλό ανταγωνισμό.\nΜπορούν αυτοί οι δύο να παίξουν άμεσα σε υψηλό επίπεδο χωρίς να φανεί το κενό του Μιλουτίνοφ; Κομματάκι δύσκολο, επειδή ακόμα και στις κακές βραδιές του, ο Σέρβος κάλυπτε χώρο και ύψος μόνο με το κορμί του και ανταποκρινόταν σε άμυνα και επίθεση. Κάτι που οι Μάρτιν και Έλις, δεν θα μπορέσουν να καλύψουν ταυτόχρονα. Εκτός, αν τους κάνει εντατικά μαθήματα στο ποστάρισμα και στην αλληλοκάλυψη ο Μπαρτζώκας όλο το καλοκαίρι.\nΟ Χαπ παρουσιάζεται σαν ο ψηλός που δεν έχει θέση στο ρόστερ αλλά θα καταλήξει σε άλλη ομάδα, ώστε να προκύψει οικονομικό όφελος από την πώλησή του. Θα έχει θέση στο ρόστερ ο Χαπ; Όχι, ειδικά αν προορίζεται μόνο για το ρόλο του αναλώσιμου παίκτη στη θέση 5.\nΘα χρησιμοποιηθεί ο Ρούμπιτ στο ρόλο του μπάνγκερ (με ύψος 2.01) κατά περίσταση ώστε να αποφύγουν τα αχρείαστα φάουλ οι δύο βασικοί (βασικότεροι), αλλά η αλήθεια είναι ότι θα χρειαστούν πολλά γρήγορα βήματα από τους Έλις και Μάρτιν ώστε να αντιπαρέλθουν το μειονέκτημα της έλλειψης ύψους έναντι των υπολοίπων ψηλών της κορυφαίας διοργάνωσης.\nΈνας ψηλός τύπου Ταρζέφσκι θα ήταν απαραίτητος στο νέο Ολυμπιακό.\nΜε αυτά λοιπόν, θεωρώ ότι η στελέχωση Μπαρτζώκα θα αποδειχθεί καλύτερη σε μεγάλο ποσοστό, αν δεν κρατήσει τελικά τον Ρούμπιτ. Προσοχή! Δεν λογίζω κακή ή μη αναστρέψιμη τη στελέχωση, αλλά χρειαζόταν ορισμένες διαφορετικές πινελιές.\n1. Δεύτερος δημιουργός στη θέση του playmaker τύπου Κόουλ που κατέληξε στη Βιλερμπάν ή του “έτοιμου δικού μας” Μπάικς.\n2. Σταθερός σκόρερ τύπου Λόιντ στη θέση 2 με δεδομένο ότι ο Σπανούλης θα απουσιάσει κάποιους αγώνες και είναι σε ηλικία απόσυρσης.\n3. Μόνιμο μακρινό σουτ στις θέσεις των forwards τύπου Τζάρελ Έντι, εκτός αλχημειών τύπου Βεζένκοφ ή Χάρισον στο 3.\n4. Παίκτης με σταθερό σουτ από μακρινή απόσταση και αθλητικά προσόντα για αλλαγή του Πρίντεζη τύπου Γκιλ.\n5. Πεντάρι που να διαθέτει κινήσεις ρακέτας με πρόσωπο και πλάτη συν μια στοιχειώδη αμυντική προσήλωση τύπου Ταρζέφσκι.\nΟ σχολιαστής που επέλεξε να μην σχολιάζει τελευταία, επιβεβαίωσε ορισμένα πράγματα:\n1. Βεβαιότητα για Σλούκα.\n2. Παραδοχή παραμονής Βεζένκοφ.\n3. Αλλαγή πορείας των “στόχων” μας Γκιλ και Μπρόκχοφ προς το ΝΒΑ.\nΗ άποψή μου είναι να μην φύγει κανένας μικρός δανεικός. Όλοι θα χρειαστούν σε ενδεχόμενους τραυματισμούς των βετεράνων μας. Ποτέ δεν ξέρουμε επίσης, πώς θα εξελιχθεί η εκλογική διαδικασία της ΕΟΚ και κατά πόσο θα διαφοροποιηθεί η στελέχωση της Α1 για τη σεζόν 2020-21.\nΌπως είχε γράψει ο Mark Shelton, μέγας ιδρυτής των Manilla Road:\nIn war there’s always loss\nΣτο δρομο προς την Πολη


Φτιάχνουμε φυσική μάσκα προσώπου με πορτοκάλι... - BIO OLYMPUS - Το site για την καλή Υγεία καί την σωστή Διατροφή.\nHome Γυναίκα Επιλογές Ομορφιά Φτιάχνουμε φυσική μάσκα προσώπου με πορτοκάλι...\nΦτιάχνουμε φυσική μάσκα προσώπου με πορτοκάλι...\nΕφαρμόζουμε στο πρόσωπο και φροντίζουμε να απλωθεί σε όλη την επιφάνεια του δέρματος, από το λαιμό, στο στήθος και μέχρι το ύψος του ντεκολτέ. Αφήνουμε να ενεργήσει για 20 λεπτά περίπου.\nΣτην αρχή θα νιώσουμε ήπια αίσθηση τσιμπήματος, αλλά δεν ανησυχούμε, αυτό σημαίνει πως οι δραστικές ουσίες των συστατικών που χρησιμοποιήσαμε δρουν σωστά.\nΓια να έχουμε ακόμη καλύτερη απολέπιση, κάνουμε απαλές και κυκλικές κινήσεις στο πρόσωπο με τις άκρες των δαχτύλων.\nΤέλος, ξεπλένουμε καλά με χλιαρό νερό και είμαστε έτοιμες να απολαύσουμε πεντακάθαρο δέρμα και λαμπερή επιδερμίδα!


Sony Twilight Football | akouseto.gr\nΗ Sony ανακοίνωσε πρόσφατα τα σχέδιά της για τη διοργάνωση ενός παγκοσμίως πρωτότυπου δρώμενου, το οποίο θα ονομάζεται “Twilight Football”, δηλαδή «Ποδόσφαιρο στο Λυκόφως». Καθώς η ώρα του λυκόφωτος μετακινείται πάνω στις ωριαίες ατράκτους της Γης, θα αρχίσει μια σειρά επτά ποδοσφαιρικών αγώνων. Κάθε αγώνας θα λαμβάνει χώρα σε μια τοποθεσία, η οποία έχει επιλεγεί για να προσφέρει ένα πανέμορφο σκηνικό για ένα πραγματικά μοναδικό γεγονός.\nΗ καμπάνια έχει σκοπό να προωθήσει την τεχνολογία της Sony, όσον αφορά την ψηφιακή απεικόνιση και το νέο αισθητήρα Exmor CMOS, ο οποίος παρουσιάστηκε πρόσφατα. Ρεαλιστικές, λεπτομερείς λήψεις θα επιχειρηθούν σε συνθήκες χαμηλού φωτισμού με φωτογραφικές μηχανές και βιντεοκάμερες από τις σειρές Cyber-shot και Handycam. Οι υψηλής ποιότητας, αλλά προσιτές φωτογραφικές μηχανές DSLR της σειράς Alpha είναι ιδανικές για να δώσουν την ευκαιρία σε πιο φιλόδοξους ερασιτέχνες φωτογράφους να μπορέσουν να αιχμαλωτίσουν απίθανες στιγμές από τη διοργάνωση, κάτω από οποιεσδήποτε συνθήκες.\nΠόσοι αξέχαστοι ποδοσφαιρικοί αγώνες έχουν διεξαχθεί την ώρα του ηλιοβασιλέματος; Το λυκόφως δίνει ένα εκπληκτικό φυσικό φως στο περιβάλλον, δημιουργώντας έναν ιδανικό καμβά ζωγραφικής για να αποτυπωθούν τα απρόβλεπτα στιγμιότυπα που πάντοτε συμβαίνουν σε έναν ποδοσφαιρικό αγώνα. Ανεξάρτητα αν πρόκειται για τον τελικό του Champions League της UEFA ή μερικά σουτ στο πάρκο της γειτονιάς, πάντοτε θα συμβεί κάτι ανεπανάληπτο. Η Sony τιμώντας αυτές τις απίθανες στιγμές, δίνει σε αληθινούς παίκτες και συναθλητές την ευκαιρία να αφήσουν τις δικές τους στιγμές στην ιστορία, οι οποίες θα καταγραφούν με τα καινοτόμα προϊόντα της Sony και δεν θα χαθούν, όπως τόσες και τόσες προσωπικές ποδοσφαιρικές αναμνήσεις.\nTα επτά παιχνίδια θα γίνουν στις 22 Σεπτεμβρίου 2009, κατά την φθινοπωρινή ισημερία (στο βόρειο ημισφαίριο) και την εαρινή ισημερία (στο νότιο ημισφαίριο). Οι αγώνες θα διεξαχθούν σε εκπληκτικές, ειδικά επιλεγμένες τοποθεσίες στην Ιταλία, Γαλλία, Αγγλία, Ισπανία, Αργεντινή και Αυστραλία. Ο μεγάλος τελικός του “Twilight Football” θα γίνει στο στάδιο Soccer City, στο Γιοχάνεσμπουργκ, τόπο διεξαγωγής του τελικού για το Παγκόσμιο Κύπελλο της FIFA το 2010.\nΟμάδες κάθε επιπέδου από όλο τον κόσμο θα έχουν την ευκαιρία να συμμετάσχουν σε αυτό το γεγονός, που θα είναι εμπειρία ζωής. Για να εξασφαλιστεί πραγματικά ο διεθνής χαρακτήρας του γεγονότος θα υπάρξει ένας αριθμός διαγωνισμών σε τοπικό επίπεδο για κάθε χώρα για να δηλώσουν συμμετοχή οι υποψήφιοι παίκτες του “Twilight Football”.\nΜια ξεχωριστή ομάδα “Twilight Football” θα επιλεγεί μέσα από τα κανάλια κοινωνικής δικτύωσης όπως το Twitter και το YouTube, όπου οι παίκτες θα έχουν την ευκαιρία να δείξουν τις ικανότητές τους στα μέσα επικοινωνίας όλου του κόσμου. Η FIFA, επίσης, προσφέρθηκε να παραχωρήσει τους εννέα διαιτητές και επόπτες που απαιτούνται για τους αγώνες. Τέλος, μια ειδικά επιλεγμένη ομάδα φωτογράφων και δημιουργών βίντεο θα παρακολουθούν κάθε γεγονός και θα καταγράφουν αυτούς τους σημαντικούς αγώνες.\nΟι φωτογράφοι θα έχουν την ευκαιρία να δοκιμάσουν τη νέα γκάμα προϊόντων της Sony τα οποία χρησιμοποιούν αισθητήρα Exmor CMOS. Αυτά τα μοντέλα έχουν άριστες επιδόσεις στην εγγραφή και των παραμικρών λεπτομερειών σε συνθήκες χαμηλού φωτισμού, με δύο νέες ξεχωριστές λειτουργίες, οι οποίες μειώνουν τον ψηφιακό θόρυβο της εικόνας όταν οι συνθήκες της λήψης είναι δύσκολες. Η λειτουργία Anti Motion Blur και οι δυνατότητές της θα αναδειχθούν στην διοργάνωση “Twilight Football”, χρησιμοποιώντας έξι καρέ σε αλληλεπίθεση για να επιτύχει λεπτομερείς, σύνθετες εικόνες με λιγότερη θολούρα στο θέμα. Η λειτουργία με την εύστοχη ονομασία Handheld Twilight επίσης εγγράφει έξι καρέ σε μια λήψη-ριπής με υψηλή ταχύτητα και στη συνέχεια τα συνδυάζει σε μία βελτιστοποιημένη εικόνα με δραματικά μειωμένα τα επίπεδα ψηφιακού θορύβου. Η σειρά ψηφιακών φωτογραφικών μηχανών Alpha της Sony προσφέρει δυνατά χαρακτηριστικά σε entry-level μηχανές DSLR, ιδανικές για όσους θέλουν να προχωρήσουν στο επόμενο επίπεδο όσον αφορά στις φωτογραφικές τους ανησυχίες.\n«Η διοργάνωση του Twilight Football είναι ένα από τα πλέον φιλόδοξα project που έχουμε αναλάβει, και περιλαμβάνει επτά εκπληκτικούς ποδοσφαιρικούς αγώνες που θα πραγματοποιηθούν σε ιδιαίτερα ασυνήθιστες τοποθεσίες σε όλο τον πλανήτη», δηλώνει ο James Kennedy, Brand Communications Director της Sony Europe. «Θέλουμε να δείξουμε στον κόσμο τι χάνει μέχρι σήμερα όταν κάνει λήψεις κατά τη διάρκεια του πιο ‘γραφικού’ φωτισμού που έχει να μας προσφέρει η φύση. Δεν υπάρχει καλύτερος τρόπος να το επιτύχουμε αυτό από το να χρησιμοποιήσουμε την παγκόσμια γλώσσα του ποδοσφαίρου. Πρόκειται για μια διοργάνωση, η οποία θα δείξει στους ανθρώπους τα πλεονεκτήματα της τεχνολογίας του αισθητήρα Exmor CMOS, δίνοντάς τους την ευκαιρία να φωτογραφήσουν από πρώτο χέρι μερικές από τις πλέον εκπληκτικές τοποθεσίες του σύγχρονου κόσμου μας».\n25 September 2009 at 12:11 pm\nΣε ένα ελληνικό site βρήκα κάποιες πολύ όμορφες φωτογραφίες από Sony Twilight Football. Μπορείτε να τις δείτε εδώ: http://wooz.gr/node/324/\nΟι τοποθεσίες είναι πράγματι εκπληκτικές!


Οι Τοίχοι που βγάζουν Αίμα! (Εμπειρία) |\nΟι Τοίχοι που βγάζουν Αίμα! (Εμπειρία)\nΗ ιστορία μου δεν είναι και πολύ τρόμου, αλλά πιστεύω ότι θα προκαλέσει το ενδιαφέρον και των οικοδόμων…!!! Είμαστε από Αθήνα, μετακομίσαμε Κεφαλλονιά και μένουμε στο σπίτι αυτό εδώ και 4 χρόνια......\nΠριν δύο χρόνια παρατήρησα κάτι πολύ περίεργο. Πήγαινα προς το σαλόνι και πρόσεξα μία κηλίδα στον τοίχο. Πλησίασα για να δω και ήταν κόκκινο, πολύ σκούρο, σαν ξεραμένο αίμα. Μία σταγόνα έτοιμη να κυλήσει προς τα κάτω. Φώναξα αμέσως τον άντρα μου να τον ρωτήσω μήπως έριξε κάτι εκείνος, τίποτα όμως. Έψαξα και τον σκύλο μου μήπως είχε κάποια πληγή και τινάχτηκε, τίποτα. Σκέφτηκα ότι μπορεί να ήταν και από κάποιο έντομο ίσως. Δεν ήξερα τι άλλο να σκεφτώ!\nΑναρτήθηκε από Μεταφυσική Πύλη στις 11:32 μ.μ.


Πώς θα καταλάβεις αν είσαι ερωτευμένη, ανάλογα με το ζώδιό σου ·\nHome Entertainment zodia Πώς θα καταλάβεις αν είσαι ερωτευμένη, ανάλογα με το ζώδιό σου\nΑν είσαι ερωτευμένη, πιθανότατα το ξέρεις ήδη, αλλά καμια φορά μπερδεύουμε τον ενθουσιασμό με τον έρωτα, οπότε δε θα κάνουν κακό και μερικές ενδείξεις παραπάνω.\nΕκτός αν οι πεταλούδες κάνουν τέτοιο χαμό που κάθε φορά που τον βλέπεις σου έρχεται να κάνεις εμετό. Ακόμα και τότε όμως, αν υπάρχουν μέσα σου αμφιβολίες, θα αναζητήσουμε αστρολογικά την αλήθεια. Διότι οι πλανήτες ξέρουν και το πότε ερωτεύεσαι. Αμέ.\nΘες να τον συστήσεις σε όλο τον κόσμο. Δεν είσαι πολύ ζηλιάρα, αλλά μπορείς να γίνεις κτητική με τα πράγματα και νιώθεις ότι ο σύντροφός σου, “σου ανήκει”. Αν βγαίνεις με έναν Ταύρο και σε επιδεικνύει σε φίλους και οικογένεια, δε θέλει απλά να έρθετε πιο κοντά, αλλά και να σου δείξει ότι σε θεωρεί δική του και θέλει να το ξέρουν όλοι.\nΘες να ξοδέψεις χρήματα γι’ αυτόν. Οι Λέοντες ερωτεύονται δύσκολα επειδή έχουν πολύ ψηλά τον εαυτό τους, αλλά όταν συμβεί το δείχνουν με κάθε τρόπο και η γενναιοδωρία τους είναι ένας από αυτούς, αφού θεωρούν πως το έτερόν τους ήμισυ είναι “ο εκλεκτός” και πρέπει να τον κανακέψουν και να τον κακομάθουν με δώρα.\nΤον βοηθάς σε πρακτικά ζητήματα. Όσο αντιρομαντικό κι αν ακούγεται, επειδή οι Παρθένοι είστε πρακτικοί τύποι, το βασικό που κάνετε όταν ερωτεύεστε είναι να δείχνετε στον άλλον ότι μπορεί να βασίσει επάνω σας την καθημερινότητά του. Θα βγάλεις το σκύλο βόλτα, θα του θυμίσεις το ραντεβού στο γιατρό ή να πάρει ομπρέλα όταν βρέχει.\nΘες να δημιουργήσεις μια ισορροπημένη σχέση. Όταν ερωτευτείς έχεις ανάγκη από την αρχή να είναι όλα ήρεμα και να μην υπάρχουν τρικυμίες, ώστε όλα να είναι δίκαια και γαλήνια και να απολαύσετε την κοινή σας ζωή. Θες να είναι όλα τέλεια.\nΤον αποφεύγεις. Όταν ερωτεύεσαι το παίρνεις σοβαρότερα από κάθε άλλο ζώδιο, γι’ αυτό στην αρχή εξαφανίζεσαι και προτιμάς να μην εκδηλωθείς. Το κάνεις μόνο όταν νιώθεις ότι μπορείς να εμπιστευθείς τον άλλον και τότε γίνεσαι ένα ποτάμι συναισθημάτων με κάθε τρόπο.\nΘες να παίξεις μαζί του. Βλέπεις τον έρωτα σαν αγώνα που πρέπει να κερδίσεις και ζητάς και από τον άλλον να παίξει μαζί σου και να σε ανταγωνιστεί. Ο Τοξότης φοβάται τις δεσμεύσεις και τους γάμους και επιλέγει συντρόφους που να μπορούν να συμεριστούν αυτή του την ανάγκη. Θέλεις περιπέτεια και κάποιον να μπορεί να σε ακολουθήσει σε αυτή.\nΘες να του βγάλεις λόγο. Άπαξ και ερωτευτείς, έχεις ανάγκη να τον κατευθύνεις, και να τον συμβουλεύσεις, ενώ θεωρείς πως αυτός που έχεις δίπλα σου είναι μια επέκταση του εαυτού σου, οπότε δε μπορεί να σε θίγει με τη συμπεριφορά σου. Θες να τον προστατεύσεις, λοιπόν, από τον λάθος δρόμο και οποιαδήποτε αρνητική κριτική.\nΤον αποκαλείς “κολλητό”. Σαν υδροχόος, έχεις πάρα πολλούς φίλους, αλλά ελάχιστους κολλητούς, γι’ αυτό θες κάτι τέτοιο και από το έτερόν σου ήμισυ. Ειδικά στην αρχή που δεν ξέρεις ακριβώς τι νιώθεις. Αν αναρωτιέσαι συνέχεια τι θα σκεφτόταν εκείνος, για τα πάντα, τότε είσαι ερωτευμένη, μην το ψάχνεις.\nΖεις σε μια άλλη διάσταση. Όταν ερωτεύεσαι χάνεις την κρίση σου και αυτό πολλές φορές σε οδηγεί σε λανθασμένες επιλογές συντρόφων. Σίγουρα οι Ιχθύες είναι ένα ζώδιο που ψάχνει πολύ να βρει το άλλο του μισό, αλλά θα χρειαστεί να φιλήσει πολλούς βατράχους μέχρι να το καταφέρει.\nΟλυμπιακός : EUROLEAGUE 12/11/2013\nΤΕΛΟΣ ΚΑΙ Ο ΜΙΤΣΟΦ


Φιλίες και δολοφονίες - ΤΑ ΝΕΑ\ntanea.gr > Έντυπες Ειδήσεις > Ζωή & Τέχνες > Φιλίες και δολοφονίες\nΦιλίες και δολοφονίες\nΥστερα από συνεχόμενους «βομβαρδισμούς» ταινιών, οι πρεμιέρες αυτής της εβδομάδας είναι μόλις τέσσερις\nΓιάννης Ζουμπουλάκης 11 Ιουλίου 2019 | 05:00\n«To αριστούργημά μου» (Mi obra maestra, Αργεντινή / Ισπανία). Κομεντί του Γκαστόν Ντουπρά. Το ενδιαφέρον αυτό φιλμ - του οποίου βέβαια ο τίτλος δεν ταυτίζεται με την ίδια την ταινία - κινείται πάνω στη σχέση ενός γκαλερίστα (Γκιγέρμο Φρανσέγια) και ενός δύστροπου γερο-ζωγράφου (Λουίς Μπραντόνι) που έχει την ικανότητα να προκαλεί διαρκώς προβλήματα και στους δύο. Περιέργως η αντίθεσή τους δεν κλονίζει τη βαθιά φιλία τους, και αυτό είναι ένα από τα πιο ενδιαφέροντα σημεία της ταινίας, στην οποία κρύβεται επίσης μια μεγάλη απάτη, μια δυνατή έκπληξη, ακριβώς την ώρα που νομίζεις ότι η ταινία λίγο θέλει να τελειώσει. Η χημεία των δύο καλών αργεντινών ηθοποιών (τον Φρανσέγια είδαμε προσφάτως στο «Ενστικτο της ζωής») είναι το μόνο αντίδοτο στις σεναριακές ευκολίες των δημιουργών της ταινίας, κάποια σοβαρά ατοπήματα του σεναρίου, τα οποία δεν πρέπει να αναφερθούν για να μην προδοθεί η εξέλιξη της ιστορίας. Αλλά και πάλι, αυτή η χαμηλότονη αλλά έξυπνη κομεντί είναι ό,τι καλύτερο θα μπορούσε κανείς να συστήσει μέσα σε μια μάλλον άνευρη κινηματογραφική εβδομάδα.\n«Θεέ μου, τι σου κάναμε; 2» (Qu' est-ce qu' on a encore fait au bon Dieu?, Γαλλία, 2019). Κομεντί του Φιλίπ ντε Σοβερόν. Στη «συνέχεια» του γαλλικού εισπρακτικού θριάμβου «Θεέ μου, τι σου κάναμε;» (2010) παρακολουθούμε τα προβλήματα των τεσσάρων γαμπρών των θυγατέρων ενός σούπερ πατριώτη γάλλου συγγραφέα (Κριστιάν Κλαβιέ) και της συμπαθέστατης συζύγου του (Σαντάλ Λομπί). Οι τέσσερις σύζυγοι (Αφρικανός, Εβραίος, Παλαιστίνιος, Κινέζος, πάντως ουδείς βέρος Γάλλος) προσπαθούν να καταξιωθούν επαγγελματικά στη Γαλλία, αλλά βλέπουν ότι η χώρα τούς «κλωτσά», ίσως επειδή κανείς τους δεν είναι βέρος, καθαρόαιμος Γάλλος όπως ο πεθερός τους. Πάνω σε αυτό το μοτίβο η ταινία έχει μια χάρη, κυρίως με τα επιμέρους μικροανέκδοτα που από μόνα τους στέκονται καλά, όχι και τόσο όμως ως σύνολο. Και ανάμεσά τους αυτός ο άμοιρος ο Κλαβιέ που κάνει το μόνο που τον βλέπουμε να κάνει στο σινεμά τα τελευταία χρόνια: ιδρώνει και φυσά, φωνάζει, λουφάζει, θυμώνει, αλλά με καλή καρδιά. Σαν να βλέπεις τον Λάμπρο Κωνσταντάρα παρότι είναι φτυστός ο Σπύρος Καλογήρου...\n«Τεντ Μπάντι: Ενας γοητευτικός δολοφόνος» (Extremely Wicked Shockingly Evil and Vile, ΗΠΑ, 2019). Βιογραφικό δράμα του Τζο Μπέρλινγκερ. Μια βιογραφική ταινία για έναν serial killer δεν είναι ακριβώς το θέαμα που επιδιώκεις να δεις, εκτός βέβαια αν είσαι φαν του Λαρς Φον Τρίερ. Ακόμα χειρότερο ακούγεται όταν το πρόσωπο είναι πραγματικό, όπως ο Τεντ Μπάντι (1946-1989), διάσημος κατά συρροή δολοφόνος γυναικών στη δεκαετία του 1970 και με υψηλότατο IQ. O Tζο Μπέρλινγκερ που ασχολείται μαζί του, με πρωταγωνιστή τον (επίσης παραγωγό) Ζακ Εφρον, πολύ μακριά από τους γλυκανάλατους ρόλους του, έκανε κάτι έξυπνο: ασχολήθηκε από ελάχιστα ως καθόλου με αυτές καθαυτές τις ανομολόγητες εγκληματικές ενέργειες του Μπάντι και εστίασε στο χάρισμα της γοητείας και ευστροφίας του (υπερασπίστηκε ο ίδιος τον εαυτό του καθότι δικηγόρος). Το πιο ενδιαφέρον σημείο της ταινίας πάντως δεν είναι τόσο ο ίδιος ο Μπάντι όσο η ανταπόκριση που είχε στις γυναίκες, τις οποίες γοήτευε ακόμα και ως συλληφθείς και υπόδικος. Πώς γίνεται αυτό; Μακάρι να 'ξερα. Αλλά και πάλι, ποιος μπορεί να ξέρει το πώς σκέφτονται οι γυναίκες;\n«Η κούκλα του Σατανά» (Child's Play, ΗΠΑ, 2019). Θρίλερ του Λαρς Κλέβμπεργκ. Ακόμη δεν έχουμε συνέλθει από την Αναμπέλ στην τρίτη της «περιπέτεια» («Anabelle comes home») και να που τώρα έχουμε ξανά μανά τον Τσάκι, που στις δεκαετίες του 1980 και 1990 είχε γίνει πρώτη φίρμα σε έναν σιδηρόδρομο απαίσιων ταινιών φρίκης. Ο ίδιος κούκλος - ή σχεδόν ο ίδιος - εν προκειμένω μετονομάζεται σε Buddi και αυτή θα πρέπει να είναι η μοναδική διαφορά του σε σχέση με τον original Τσάκι, ο οποίος είχε το... ταλέντο να πραγματοποιεί κάθε εφιαλτική επιθυμία του φίλου του, δηλαδή του παιδιού που για κακή του τύχη τον απέκτησε και μέσα στα νεύρα του λέει μια κουβέντα παραπάνω για όσους δεν χωνεύει (οπότε τώρα το μόνο που το παιδί μπορεί να κάνει είναι να μετρά πτώματα αφού ουδείς το πιστεύει). Ολη αυτή η κατάσταση βέβαια θα δώσει την ευκαιρία στους «δημιουργούς» της ταινίας να βάλουν τα δυνατά τους για να παρουσιάσουν όσο το δυνατόν πιο σαδιστικά (και εμετικά) έναν οργασμό αλόγιστης βίας που προσωπικά τοποθετώ εις τον κάλαθο των αχρήστων.\nΤεντ Μπάντι: Ενας γοητευτικός δολοφόνος - ΤΑΙΝΙΑ - ΖΑΚ ΕΦΡΟΝ


Γκάλντο - Ξενοδοχεία\nΓκάλντο: Αναζήτηση ξενοδοχείων\nΔείτε ξενοδοχεία για Γκάλντο στο χάρτη\nΓκάλντο: Εξερευνήστε την πόλη\nΓκάλντο: Πώς είναι αυτό το μέρος;\nΓκάλντο: Αυτό το μέρος είναι ιδανικό για εσάς που θέλετε να αποδράσετε. Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Γκάλντο) θα βρείτε καταλύματα που ικανοποιούν τις ανάγκες όλων των ταξιδιωτών. Γκάλντο: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Γκάλντο), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Γκάλντο) είναι εδώ με την εγγύηση χαμηλότερης τιμής μας.\nΓκάλντο: Ποια είναι τα καλύτερα μέρη για τη διαμονή σας εδώ;\nΓκάλντο - Οι κορυφαίες επιλογές ξενοδοχείων:\nΣε αυτό το μέρος (Γκάλντο) θα βρείτε 1220 καταλύματα με τιμές που ξεκινούν από 33 EUR. Διαλέξτε μία από τις 1434 προσφορές μας και επωφεληθείτε από εκπτώσεις έως και 25%.\nΠαρακάτω θα βρείτε καταλύματα με βάση την κατάταξη σε αστέρια σε αυτό το μέρος (Γκάλντο) και στη γύρω περιοχή:\nΓκάλντο: Τρόποι μετάβασης σε αυτό το μέρος\nΓκάλντο: Ποιο είναι το πλησιέστερο αεροδρόμιο;\n• 46,8 χλμ. από το κέντρο του προορισμού (Γκάλντο)\nΓκάλντο: Τι να δείτε και να κάνετε\nΓκάλντο: Τι μπορείτε να δείτε στη γύρω περιοχή;\n• Ερείπια Velia (11,2 χλμ. από το κέντρο της πόλης)\n• Παραλία Acciaroli Grande (4,1 χλμ. από το κέντρο της πόλης)\n• spiaggia di Case del Conte (8 χλμ. από το κέντρο της πόλης)\nΓκάλντο: Τι μπορείτε να κάνετε στη γύρω περιοχή;\n• Ίδρυμα Giambattista Vico (7,5 χλμ. από το κέντρο της πόλης)\n• Ναός Santuario di Santa Maria a Mare (11,6 χλμ. από το κέντρο της πόλης)\n>Γκάλντο: Ποια είναι η καλύτερη περίοδος για να επισκεφτείτε αυτό το μέρος;


25 Μαΐου 2018 17:09\nΣυνελήφθη ο Αντιδήμαρχος Λαμίας (pics)\nΣτη δημοσιότητα έδωσε η ελληνική αστυνομία τα στοιχεία και τις φωτογραφίες των διαρρηκτών που έκαναν επιδρομές στην περιοχή της Γλυφάδας.\nΣυγκεκριμένα, την Κυριακή του Πάσχα, άγνωστοι δράστες εισέβαλαν σε σπίτι ηλικιωμένης στη Βούλα και άρπαξαν1.000 ευρώ και 100 λίρες, όπως κατέθεσε η άτυχη γυναίκα στην ασφάλεια.\nΤα ξημερώματα δε την Τρίτης, θύμα διάρρηξης έπεσε στο σπίτι της η δημοτική σύμβουλος Γλυφάδας,Αναστασία Πατεράκη. Άγνωστοι δράστες άρπαξαν ένα ακριβό ρολόι, έναν υπολογιστή και χρυσαφικά. Η ίδια κατέθεσε στην Ασφάλεια πως τα κλοπιμαία έχουν αξία πάνω από 10.000 ευρώ.\nΣύμφωνα με τα στοιχεία της αστυνομίας, πρόκειται για τους εξής δράστες:\nΜΟΥΣΤΑΦΑ Μιχαήλ της Ειρήνης, αγνώστου πατρός, γεννηθέντα στις 24-7-1996 στην Αθήνα\nΒΑΣΙΛΕΙΟΥ Λουκά της Ευαγγελίας, αγνώστου πατρός, γεννηθέντα στις 24-7-1995 στην Πάτρα\nΚΑΡΑΓΚΟΥΝΗ Σωτήρη του Τριαντάφυλλου και της Χριστίνας, γεννηθέντα στις 24-5-1999 στο Ναύπλιο\nΔΙΑΒΑΣΤΕ ΑΚΟΜΗ: Τρόμος στην Αττική: Διαρρήξεις σε Άνω Γλυφάδα και Βούλα – Μεταξύ των θυμάτων και Δημοτική Σύμβουλος\nΔΕΙΤΕ ΕΠΙΣΗΣ: Πιάστηκαν επ’ αυτοφώρω οι ληστές των νοτίων προαστίων – Σε 23 ανέρχονται οι διαρρήξεις


Ήττα για το... κίνημα της παύλας - ΒΑΙΟΣ ΜΠΑΛΑΦΑΣ - gavros.gr\nΠέμπτη, 26 Μαρτίου 2020 - 22:25\nΜέχρι το τέλος της επόμενης εβδομάδας θα γίνει τηλεδιάσκεψη στη Λίγκα, με την ελπίδα να γίνει η σέντρα των πλέι οφ και των πλέι άουτ στις 16 Μάϊου για να αποφύγουν οι μικρομεσαίες ομάδες το οικονομικό κραχ. Ρόλο θα παίξουν και οι διεθνείς εξελίξεις, αφού η διοργανώτρια βρίσκεται σε ανοιχτή γραμμή με την UEFA και την Ένωση Ευρωπαϊκών Λιγκών. Όμως, σε καμία περίπτωση, τίποτα δεν πρόκειται να μπει πάνω από την υγεία των παικτών και των φιλάθλων, γενικά όλων των εμπλεκόμενων. Υπάρχει σκέψη μέχρι και για αγώνες χωρίς θεατές.\nΑυτή είναι η ήττα που έρχεται για το... κίνημα της παύλας που έχει άρωμα ΠΑΟΚ. Όμως, έχουμε και στην σημερινή!\nΝα ολοκληρωθούν τα εθνικά πρωταθλήματα, θέλουν οι Ευρωπαϊκές Λίγκες, όπως προέκυψε από την τηλεδιάσκεψη στην οποία συμμετείχε και η ελληνική Superleague. Παράλληλα, είναι και η απόδειξη ότι και στην Ελλάδα θα γίνει ότι και στις υπόλοιπες ευρωπαϊκές χώρες. Αλλωστε, αυτό είναι το οργανωνένο ποδόσφαιρο και όχι, για παράδειγμα, να κυνηγούν την ΕΕΑ και να τη σέρνουν στα δικαστήρια με θεωρητικές καταγγελίες που δεν έχουν στοιχεία, αν δεν τους αρέσει μια απόφασή της.\nΑσφαλώς, και είναι ρίσκο, ο οποίος προγραμματισμός. Όμως, είναι και η απόδειξη ότι η ζωή δεν σταματάει με τον κορωνοϊό.\nΝα μην ξεχνάμε ότι η UEFA θέλει να δηλωθούν οι ομάδες για τις ευρωπαϊκές διοργανώσεις, το Champions League και του Europa League. Και η μετάθεση του Euro για του χρόνου το καλοκαίρι, αυτόν τον στόχο έχει. Να ολοκληρωθούν τα πρωταθλήματα.\nΠαράλληλα, η FIFA είναι έτοιμη να διευκολύνει προς αυτή την κατεύθυνση με την παράταση ισχύος των συμβολαίων που λήγουν αλλά και με την παράταση της μεταγραφικής περιόδου. Όλα αυτά δείχνουν ότι η προσπάθεια για να ξαναπαιχθεί ποδόσφαιρο είναι σοβαρή.\nΌσον αφορά στην Ελλάδα, η σκέψη δεν είναι μόνο για αγώνες κεκλεισμένων των θυρών αλλά και για πλέι οφ με μονούς αγώνες. Όλα αυτά θα αποφασιστούν, μόλις οι αρμόδιοι φορείς ανάψουν το πράσινο φως για να γίνει η σέντρα.\nΌσον αφορά στην Ελλάδα, για την περίπτωση που παραμείνει το... μαύρο του κορονοϊού στο ποδόσφαιρο, αξίζει να αναφέρουμε ότι βρίσκεται σε καλύτερη θέση σε σχέση με άλλες ευρωπαϊκές λίγκες. Ο λόγος είναι ότι η κανονική περίοδος της Superleague έχει ολοκληρωθεί και όλοι έπαιξαν με όλους. Επίσης, ο Ολυμπιακός έχει μεγάλη βαθμολογική διαφορά από τους υπόλοιπους...\nΑπό την άλλη πλευρά, άλλοι για πρωταθλήματα μετράνε παύλες.\n01/04 - 11:54\nΤο σημαντικό μήνυμα του Ομάρ! (video)


Κοίταξε "την κόρη του στα μάτια" και πρόλαβε έναν σπάνιο καρκίνο - Aftodioikisi.gr\nΚοίταξε «την κόρη του στα μάτια» και πρόλαβε έναν σπάνιο καρκίνο\n29 Μαρτίου 2016 - 16:07\nΒρέφος ήταν η κόρη του Ράσελ Μάρσαλ από τα Channel Islands της Βρετανίας όταν κοιτάζοντάς την στα μάτια παρατήρησε κάτι που έμελλε να αλλάξει για πάντα τη ζωή όλης της οικογένειας.\nΟ προσεκτικός πατέρας της μικρής Φρέγια πρόσεξε μια ασυνήθιστη «γυαλάδα» στο ένα μάτι της μικρής, κάτι που η γυναίκα του Ντέμπρα περιέγραψε ως λάμψη από φλας που φαινόταν όμως μόνο όταν το κεφάλι της Freya ήταν υπό συγκεκριμένη γωνία! Έμοιαζε σαν ένα παιχνίδι του φωτός και θα μπορούσε να είχε περάσει απαρατήρητο. Το ζευγάρι όμως παραξενεύτηκε και αποφάσισε να κοιτάξει τις φωτογραφίες της μικρής τους κόρης που είχαν βγάλει με φλας. Τότε πρόσεξαν ένα γαλακτερό χρώμα στο μάτι και η σύντομη αναζήτηση έβγαλε τη λέξη «ρετινοβλάστωμα».\nΗ Ντέμπρα πήγε την κόρη της στο γιατρό και όταν εκείνος δεν μπόρεσε να κάνει κάποια παρατήρηση τη πήγε και στον οπτικό. «Μας είπε πως έβλεπε κάτι στο πίσω μέρος του βολβού του ματιού και κάλεσε τον οφθαλμίατρο», περιγράφει η μητέρα, που άκουσε το γιατρό να της λέει πως η λίγων μηνών κόρη της είχε καρκίνο. «Έμεινα σα χαζή, τον άκουγα σαν να ήμουν κάτω από το νερό. Σαν να μην συνέβαινε σε μας», εξηγεί στην εφημερίδα Mirror.\nΤο ρετινοβλάστωμα είναι μια σπάνια μορφή καρκίνου του ματιού και η Φρέγια είχε δύο όγκους στο αριστερό μάτι, σε σημείο που δεν επιτρέπει τη χειρουργική αντιμετώπιση. «Μας είπαν πως οι πιθανότητες να σώσει το μάτι της ήταν 50-50», προσθέτει.\nΕπί δύο χρόνια ταξίδευαν κάθε τρεις εβδομάδες στο Σάουθάμπτον για τις χημειοθεραπείες του κοριτσιού και περαιτέρω εξετάσεις.\n«Κάθε δεύτερη χημειοθεραπεία έπρεπε να πηγαίνουμε στο Λονδίνο να δούμε αν η θεραπεία είχε αποτέλεσμα και μετά να επιστρέφουμε για τον επόμενο κύκλο», περιγράφει η μητέρα.\nΗ μικρούλα αντιμετώπισε με υπομονή όσα της συνέβαιναν, ήταν άσχημα μετά τη χημειοθεραπεία αλλά μετά ξανάβρισκε την ενέργειά της.\nΑυτή τη φορά συστήθηκε θεραπεία με ακτινοβολίες. Συγκεκριμένα ένας μικροσκοπικός ειδικός δίσκος τοποθετείται στο μάτι, όσο πιο κοντά στον όγκο γίνεται και παραμένει εκεί για ώρες. Η Φρέγια έπρεπε να τον κρατήσει για 21 ώρες.\nΗ Φρέγια δεν έχει ακόμα «καθαρίσει» με τον καρκίνο αλλά εξακολουθεί να διαψεύδει όλα τα προγνωστικά και δεν έχει χάσει ούτε το μάτι ούτε την όρασή της.\n«Έχουμε ακόμα πολύ δρόμο αλλά έχουμε και πολλή βοήθεια από τους ειδικούς και η Φρέγια είναι μια ‘κανονική’, χαρούμενη, 3χρονη πριγκίπισσα», καταλήγει η μαμά της.\nΚΟΣΜΟΣ, ΚΑΡΚΙΝΟΣ, ΡΕΤΙΝΟΒΛΑΣΤΩΜΑ


Ζωή εφιάλτης για 4χρονη ~ TA ZOYZOYNIA\nΖωή εφιάλτης για 4χρονη\nΚαψίματα από τσιγάρα και μια βαθιά επουλωμένη πληγή εντόπισαν οι γιατροί του Γενικού Κρατικού Νίκαιας στο κορμάκι ενός κοριτσιού τεσσάρων ετών, που όπως φαίνεται δεχόταν απάνθρωπη κακοποίηση εδώ και τουλάχιστον έναν χρόνο.\nΟπως έγινε γνωστό από την Αστυνομία, το τετράχρονο κοριτσάκι έμενε στη Νίκαια με τη μητέρα του, η οποία είναι χρήστης ναρκωτικών, ενώ ο πατέρας του, επίσης τοξικομανής, έχει εξαφανιστεί εδώ και καιρό.\nΗ μητέρα παρατούσε συνεχώς μόνο του το κοριτσάκι, με αποτέλεσμα τη φροντίδα του να αναλάβει ανεπίσημα ένα ζευγάρι χωρίς παιδιά που ζητούσε μάλιστα να το υιοθετήσει.\nΠροχθές το εν λόγω ζευγάρι πρόσεξε ότι το μωρό είχε μώλωπες και το μετέφεραν στο νοσοκομείο, όπου διαπιστώθηκε η κακοποίηση. Οπως είπαν οι γιατροί τα σημάδια είναι παλιά και έχουν γίνει πριν από περίπου έναν χρόνο.\nΕιδοποιήθηκε αμέσως η Υποδιεύθυνση Προστασίας Ανηλίκων της Ασφάλειας, που έχει αρχίσει προανάκριση, ενώ μέχρι χθες αναζητούνταν οι γονείς, προκειμένου να καταθέσουν για την κακοποίηση του κοριτσιού.\nΓια την υπόθεση σχηματίζεται δικογραφία και έχει ενημερωθεί ο εισαγγελέας ανηλίκων, ο οποίος και θα αποφασίσει για την τύχη του μικρού κοριτσιού. ΠΗΓΗ\nστις 1:29 μ.μ. Ετικέτες ΕΙΔΗΣΕΙΣ


Έφυγε από τη ζωή ο Ιωάννης Τσιγκαρίδας - Trikala Focus\nΚοινωνικάΈφυγε από τη ζωή ο Ιωάννης Τσιγκαρίδας\nΙΩΑΝΝΗ ΠΕΡ. ΤΣΙΓΚΑΡΙΔΑ\nΘανόντα κηδεύουμε το Σάββατο 6 – 11 – 2021 και ώρα 4.30μ.μ., στον Ιερό Ναό Παναγίας Φανερωμένης Τρικάλων .\nΗ ΣΥΖΥΓΟΣ Μαρίνα Χρυσοχόου\nΤΑ ΠΑΙΔΙΑ Περικλής , Θωμάς\nΟΙ ΓΟΝΕΙΣ Αγορίτσα Τσιγκαρίδα\nΣπυρίδων και Ανθή Χρυσοχόου\nΣημ. Η σορός θα μεταφερθεί στον Ιερό Ναό Παναγίας Φανερωμένης , το Σάββατο 6 – 11 – 2021 και ώρα 4.00μ.μ. .\nΊκαροι Τρικάλων: Ενσωματώθηκε ο Χάρης Σπυράκος


Sterea Times: Απατεώνες πωλούσαν άδειες «μαϊμού» για ανεμογεννήτριες\nΑπατεώνες πωλούσαν άδειες «μαϊμού» για ανεμογεννήτριες\nΠρωτοφανή απάτη με κέρδη αρκετών χιλιάδων ευρώ είχε στήσει σπείρα τεσσάρων ατόμων που δρούσε σε σχεδόν όλη την χώρα.\nΤα μέλη της οργάνωσης είχαν ιδρύσει εταιρείες, μέσω των οποίων, προσέγγιζαν τα υποψήφια θύματά τους και τα έπειθαν να πληρώσουν μεγάλα χρηματικά ποσά, έτσι ώστε να καταθέτουν αιτήματά τους προς την Δ.Ε.Δ.Δ.Η.Ε. (Διαχειριστής του Ελληνικού Δικτύου Διανομής Ηλεκτρικής Ενέργειας) για εγκατάσταση ανεμογεννητριών.\nΓια την υπόθεση συνελήφθησαν, στη Λιβαδειά, δύο μέλη της σπείρας, ηλικίας 41 και 22 ετών Έλληνες, ενώ ταυτοποιήθηκαν ακόμη δύο μέλη της, επίσης Έλληνες, ηλικίας 42 και 43 ετών.\nΤο κύκλωμα είχε καταφέρει να «αρπάξει» συνολικά 89.250 ευρώ, ενώ έως τώρα έχουν εξιχνιασθεί έξι περιπτώσεις απάτης και δύο απόπειρες!\nΣτην κατοχή των μελών της οργάνωσης βρέθηκε και κατασχέθηκε μεγάλος αριθμός σφραγίδων, μπλοκ επιταγών, βιβλιάριων καταθέσεων, υπεύθυνων δηλώσεων και άλλων εγγράφων τα οποία διευκόλυναν την παράνομη δραστηριότητά τους.\nΌπως προέκυψε από την προανάκριση, οι δράστες, έκαναν τις παράνομες «δουλειές» τους τουλάχιστον από τις αρχές του 2012. Οι δύο εταιρείες που είχαν φτιάξει, είχαν έδρα τους την Αττική και νόμιμοι εκπρόσωποί τους φέρονται να είναι ο 22χρονος και ο 42χρονος.\nΜάλιστα, για να πείθουν τα θύματά τους για τη φερεγγυότητα της διαδικασίας, τα μέλη της σπείρας, τους γνωστοποιούσαν ψεύτικους αριθμούς πρωτοκόλλων παραλαβής αιτημάτων από την Δ.Ε.Δ.Δ.Η.Ε. και τους παρέδιδαν αντίγραφα συμβολαίων μίσθωσης για εκτάσεις στο νησί της Άνδρου και στην περιοχή της Άρτας, για την εγκατάσταση των ανεμογεννητριών.\nΗ γνησιότητα των εγγράφων ερευνάται. Η σπείρα είχε απλώσει τα πλοκάμια της στις περιοχές της Λιβαδειάς Βοιωτίας, Αυλίδας Ευβοίας, Καλαμάτας Μεσσηνίας και Αττικής. Σε βάρος του 41χρονου έχει σχηματισθεί και κατά το παρελθόν δικογραφία, κακουργηματικού χαρακτήρα, για παρόμοια αδικήματα και του έχουν επιβληθεί περιοριστικοί όροι.\nΗ έρευνα συνεχίζεται από το Τμήμα Ασφαλείας Λιβαδειάς, για να διευκρινιστεί όλο το εύρος της παράνομης δραστηριότητας της εγκληματικής οργάνωσης.\nΟι συλληφθέντες οδηγήθηκαν στον Εισαγγελέα Πρωτοδικών Λιβαδειάς για να απολογηθούν ενώπιον του Ανακριτή Λιβαδειάς


Ετικέτα: δολάρια | The Indicator\nΤο ευρώ υποχωρεί 0,08%, στα 1,1052 δολάρια\nΣτην αγορά συναλλάγματος, το ευρώ έναντι του δολαρίου σημειώνει οριακή πτώση σε ποσοστό 0,08% και.\n21 Μαρτίου 2022 • Ώρα δημοσίευσης: 11:30 πμ\nΗ Δύση απειλεί τη Μόσχα: “Μπλόκο” ρωσικών εταιριών σε δολάρια – λίρες σε περίπτωση εισβολής στην Ουκρανία\nΟι ΗΠΑ και η Βρετανία μπορεί να επιδιώξουν να αποκόψουν την πρόσβαση ρωσικών εταιριών σε.\n20 Φεβρουαρίου 2022 • Ώρα δημοσίευσης: 11:41 πμ\nΣταθερά πάνω από τα 90 δολάρια το πετρέλαιο\nΣυνεχίζουν την ανοδική τους πορεία, πάνω από τα 90 δολάρια ανά βαρέλι καθώς οι φόβοι.\n4 Φεβρουαρίου 2022 • Ώρα δημοσίευσης: 10:24 πμ\nΣτην αγορά συναλλάγματος, το ευρώ έναντι του δολαρίου σημειώνει άνοδο σε ποσοστό 0,17% και διαμορφώνεται.\n17 Ιανουαρίου 2022 • Ώρα δημοσίευσης: 11:00 πμ\nΥποχώρηση του ευρώ κατά 0,27%, στα 1,1342 δολάρια\nΣτην αγορά συναλλάγματος, το ευρώ έναντι του δολαρίου σημειώνει πτώση σε ποσοστό 0,27% και διαμορφώνεται.\n3 Ιανουαρίου 2022 • Ώρα δημοσίευσης: 11:00 πμ\nΣτην αγορά συναλλάγματος, το ευρώ έναντι του δολαρίου σημειώνει πτώση σε ποσοστό 0,09% και διαμορφώνεται.\n4 Σεπτεμβρίου 2020 • Ώρα δημοσίευσης: 11:00 πμ\nΟι τιμές του πετρελαίου διεθνούς προέλευσης τύπου Brent κυμαίνονται γύρω από τα 70 δολάρια το.\nΟι τιμές του χρυσού μπορεί να ενισχυθούν από το “new normal” των αυξημένων γεωπολιτικών εντάσεων.\n21 Νοεμβρίου 2017 • Ώρα δημοσίευσης: 10:38 πμ\nΤο ένα ρεκόρ μετά το άλλο σπάει το bitcoin, καθώς το Σάββατο έσπασε και το.


Γιατί το BurnBooster είναι τόσο δημοφιλές;\nδισκία BurnBooster. Γιατί είναι τόσο δημοφιλής; Πώς διαφέρει από άλλα προϊόντα;\nδισκία BurnBooster – πώς λειτουργεί? δράση, αποτελέσματα, παρενέργειες, δοσολογια\nΜεταβολισμό και την απώλεια βάρους\nBurnBooster σύνθεση, συστατικά. Τι περιέχει;\nσυμπλήρωμα διατροφής BurnBooster κριτικές, γνώμες φόρουμ. Τι λένε οι χρήστες;\nδισκία BurnBooster πού να αγοράσετε Ελλάδα; τιμή, φαρμακείο, κατάστημα, αγορά\nΤα περισσότερα συμπληρώματα για την απώλεια βάρους δεν θα δώσει αποτελέσματα όπως αν θα το ήθελε. Συχνά τον τύπο τους είναι αναποτελεσματική, και συστατικά που βοηθούν στην οριακή μόνο βελτίωση του μεταβολισμού ή χαμηλής συμπυκνωμένο ότι δεν έχουν καμία πιθανότητα να λειτουργήσει. Ως εκ τούτου, θα αναμένεται η είσοδος στην πώληση Συμπληρωμάτων BurnBooster – το αγαπημένο εργαλείο που χρησιμοποιείται από τις διασημότητες, το οποίο σήμερα θα μπορούσε να γίνει το αγαπημένο Σας Συμπλήρωμα. BurnBooster είναι ένα αποτελεσματικό Συμπλήρωμα για την απώλεια βάρους χωρίς ιατρική συνταγή.\nΓια ποιον είναι BurnBooster;\nBurnBooster είναι δημοφιλή για πολλά χρόνια, Συμπλήρωμα διατροφής για την απώλεια βάρους, που χρησιμοποιείται από μοντέλα και Ηθοποιούς που έχουν για να κρατήσει σε φόρμα όλη την ώρα χρειάζεται για να αναλάβει τη φροντίδα του μια άψογη εικόνα. Ματαιοδοξία; Δεν BurnBooster. Αποδεικνύεται ότι το πρόσθετο αυτό όχι μόνο παρέχει μια λεπτή και κομψή σιλουέτα, αλλά επίσης εξασφαλίζει καλύτερη υγεία.\nΑπώλεια βάρους BurnBooster μειώνει το επίπεδο της κακής χοληστερόλης στο αίμα, ρυθμίζει το επίπεδο του σακχάρου και της γλυκόζης, μειώνει την υπερβολική όρεξη, προσθέτει ενέργεια, και περιέχει πολλές πολύτιμες βιταμίνες και μέταλλα. Το φάρμακο είναι διαθέσιμο σε μορφή κάψουλας, έτσι ώστε το περιεχόμενό του απορροφάται γρήγορα και εντελώς.\nBurnBooster – ρυθμίζει το μεταβολισμό και μειώνει την όρεξη\nΤα καψάκια BurnBooster εργασία σε δύο διαστάσεις. Πρώτα και κύρια, να βελτιώσει το μεταβολισμό του σώματός μας, τα οποία πολύ συχνά είναι αρκετά αργή και να σπάσει, να χάσει ακόμη και μερικά κιλά καθίσταται αδύνατη. Δεύτερο, BurnBooster ρυθμίζει την όρεξη, έτσι ώστε ακόμη και κατά τη διάρκεια της δίαιτας δεν έχουμε κρίσεις πείνας.\nΑυτές οι δύο ιδιότητες επιτρέπουν να επιτευχθεί μια σημαντική μείωση του βάρους για αρκετές εβδομάδες. Δίνουν τη μείωση ακόμη και στο επίπεδο του 8 κιλά μέσα σε ένα μήνα. Αυτά τα αποτελέσματα δίνουν μια μεγάλη διαφορά στην εμφάνιση και την υγεία, αλλά είναι ασφαλές για το σώμα και την υγεία σας.\nΤα πρώτα αποτελέσματα από την εφαρμογή του BurnBooster ένιωσα από την πρώτη κάψα. Από την αρχή μπορούμε να αισθανόμαστε κάτω όρεξη για ζάχαρη. Εξαφανίζεται η περίσσεια του νερού που συσσωρεύονται στο σώμα. Έχουμε περισσότερη ενέργεια, παρά το γεγονός ότι τρώμε λιγότερο. Αυτό συμβαίνει επειδή η επιτάχυνση του μεταβολισμού επιτρέπει την απελευθέρωση των αποθεμάτων του λίπους, και στη συνέχεια την επιστροφή τους στην ενέργεια και την καύση του λίπους.\nΟ μεταβολισμός είναι μία από τις κύριες λειτουργίες του σώματός μας. Επηρεάζει τη λειτουργία των οργάνων, παρέχει τη βέλτιστη αξιοποίηση των θρεπτικών ουσιών και οξυγόνου, παρέχει την καλή υγεία, την υγιεινή του ύπνου, και τέλος – για μια λεπτή σιλουέτα. Όταν ο μεταβολισμός είναι διαταραγμένη, νιώθουμε άσχημα, είμαστε υπνηλία, είμαστε όλο και λιγότερη ενέργεια.\nΠιστεύουμε, επίσης, διαταραχές της όρεξης, κατακράτηση νερού στο σώμα, την επιδείνωση του δέρματος και την περίσσεια λίρες. Ρύθμιση του μεταβολισμού σας επιτρέπει να μετατρέψει όλες αυτές οι ανεπιθύμητες διεργασίες για να καθαρίσει το σώμα σας και απαλλαγείτε από το συσσωρευμένο λίπος. Την παρεχόμενη ενέργεια χρησιμοποιείται σε τακτική βάση, και να έχουμε περισσότερη ζωτικότητα, επειδή ολόκληρο το σώμα λειτουργεί πιο αποτελεσματικά.\nΣτο BurnBooster θα βρείτε αποκλειστικά και μόνο ασφαλή συστατικά φυσικής προέλευσης. Είναι ιδιαίτερα συμπυκνωμένα εκχυλίσματα, εμπλουτισμένων με πρόσθετες ουσίες και ιχνοστοιχεία, και βιταμίνες.\nΚατά τη χρήση του BurnBooster δεν μας απειλούν: έλλειψη βιταμινών, παρενέργειες όπως αδυναμία, αίσθημα κακουχίας, και το υπερβολικό φορτίο σε οποιοδήποτε από τα όργανα του σώματός σας. Διαβάστε περισσότερα σχετικά με τις δυνατότητες, επισκεφθείτε την επίσημη ιστοσελίδα του κατασκευαστή.\nΤο BurnBooster έχει δοκιμαστεί πολλές φορές πριν από τη διάθεσή του στην αγορά και όλες οι δοκιμές έδωσαν θετικά αποτελέσματα.\nΜέχρι πρόσφατα BurnBooster δεν είναι διαθέσιμα στη χώρα μας. Πριν από λίγο καιρό ήταν δυνατό να αγοράσετε μόνο σε ξένα καταστήματα. Αυτό το αποτελεσματικό και ασφαλές Συμπλήρωμα διατροφής, μετά από όλα, είναι μέσα στην προσιτότητα από τα χέρια μας. Δυστυχώς, η αγορά άρχισε να προσφέρει μη πιστοποιημένα πλαστογραφία. Για να αγοράσετε το προϊόν, ασφαλές και αρχικά, θα πρέπει να αγοράσετε BurnBooster αποκλειστικά και μόνο στην επίσημη ιστοσελίδα του κατασκευαστή.\nΟ παραγωγός αποφάσισε να δώσει έκπτωση κατά τη πρώτη επίσκεψη της ιστοσελίδας. Το BurnBooster μπορεί να αγοραστεί μόνο στον επίσημο ιστότοπο του κατασκευαστή.\nKeto Bullet Ελλάδα. απόψεις για το προϊόν\nΌ, τι πρέπει να γνωρίζετε για το Coffitin. Απόψεις Ελλάδα\nΌ, τι πρέπει να γνωρίζετε για το Keto Guru. Απόψεις Ελλάδα


Μαξιλάρι μασάζ για ανακούφιση μέσης, πλάτης, αυχένα σε προσφορά! | Deals365.gr\nΜαξιλάρι μασάζ για ανακούφιση μέσης, πλάτης, αυχένα σε προσφορά!\n14€ για ένα (1) μαξιλάρι μασάζ, ορθοπεδικά σχεδιασμένο για να προσφέρει εξαιρετική υποστήριξη σε μέση και πλάτη, με σύστημα 2 ταχυτήτων, ιδανικό για το λαιμό, τον αυχένα, τη μέση ή τα πόδια σας μετά από μια κουραστική μέρα, με παραλαβή από το "AsSeenOnTv.gr" και δυνατότητα πανελλαδικής αποστολής στο χώρο σας, αρχικής αξίας 29,9€\nΑποκτήστε ένα μαξιλάρι με ενσωματωμένο σύστημα μασάζ δύο ταχυτήτων (Low-High), που βοηθά στην ανακούφιση από την ένταση και τον πόνο!\nΟρθοπεδικά σχεδιασμένο, προσφέρει εξαιρετική υποστήριξη σε μέση και πλάτη!\nΧρησιμοποιήστε το κατά την οδήγηση για να χαλαρώσετε τους μύες της πλάτης και την βελτίωση της στάσης του σώματος.\nΤοποθετήστε το πίσω από το λαιμό και τους ώμους,για να ανακουφιστείτε από το πιάσιμο των μύων ή τους πόνους του αυχένα.\nΑκουμπήστε τα πόδια σας για να τους προσφέρετε ένα χαλαρωτικό μασάζ μετά την κούραση της ημέρας!\n- Με 2 ταχύτητες (Low/High)\n- Κατασκευασμένο από αφρώδες πολυεστερικό υλικό με υφασμάτινo κάλυμμα που αναπνέει.\n- Λειτουργεί με δύο μπαταρίες D (δεν περιλαμβάνονται) ώστε να μπορείτε να το απολαύσετε οπουδήποτε.\n- Διαστάσεις: 34 x 32 x 10 εκατοστά\nΣημαντικό: Δυνατότητα πανελλαδικής αποστολής με 4€ που επιλέγετε κατά τη διαδικασία αγοράς!\nΤο Deal περιλαμβάνει αναλυτικά: ένα (1) μαξιλάρι μασάζ.\nΔυνατότητα πανελλαδικής αποστολής με 4€ (ανά κουπόνι) που επιλέγετε κατά την διαδικασία αγοράς του κουπονιού σας. Επιλέγοντας τα έξοδα αποστολής, συμπληρώνετε την φόρμα με όλα τα απαραίτητα στοιχεία για την αυτόματη παραγγελία του προϊόντος από το Asseenontv.gr. Η αγορά αποτελεί σε αυτή την περίπτωση και αυτόματη παραγγελία του προϊόντος.


Alladin Μαχαίρι-Πιρούνι-Κουτάλι Tomato Σετ 3τεμ. - Cook-Shop\nΑρχική Σελίδα/Κατάλογος/Φαγητό από σπίτι/Alladin Μαχαίρι-Πιρούνι-Κουτάλι Tomato Σετ 3τεμ.\nAlladin Μαχαίρι-Πιρούνι-Κουτάλι Tomato Σετ 3τεμ.\nΑΜΕΣΑ ΔΙΑΘΕΣΙΜΟ ΚΩΔΙΚΟΣ: 10-01374-011\nΣετ 3τεμ Marina μαχαίρι-πιρούνι-κουτάλι\n69 39236 32399 4\nAlladin Δοχείο Θερμομονωτικό "Marina" 0,47lt. Easy Keep Lid\nAlladin Δοχείο Θερμομονωτικό "Berry" 0,47lt. Easy Keep Lid\nAlladin Δοχείο Θερμομονωτικό "Fern" 0,47lt. Easy Keep Lid\nAlladin Δοχείο Θερμομονωτικό "Tomato" 0,47lt. Easy Keep Lid


ΕΛΕΥΘΕΡΙΑ: Η ομιλία του Αρχιεπισκόπου Τιράνων, Δυρραχίου και πάσης Αλβανίας Αναστασίου κατά την τελετή των εγκαινίων του Ιερού Ναού της Αναστάσεως του Χριστού Τιράνων (1 Ιουνίου 2014)\n“Αύτη η ημέρα ήν εποίησεν ο Κύριος,\nαγαλλιασώμεθα και ευφρανθώμεν εν αυτή” (Ψαλμ. 117:24).\nΕξοχώτατε Κύριε Πρόεδρε της Δημοκρατίας, Παναγιώτατε, Οικουμενικέ Πατριάρχα, Κύριε Βαρθολομαίε, Μακαριώτατοι Προκαθήμενοι και Σεβασμιώτατοι Εκπρόσωποι των Ορθοδόξων Αυτοκεφάλων Εκκλησιών, Εξοχώτατoi Κύριε Πρόεδρε της Βουλής, Κύριε Πρωθυπουργέ, Κύριε Δήμαρχε των Τιράνων, Σεβάσμιοι εκπρόσωποι των εν Αλβανία Θρησκευτικών Κοινοτήτων, Kύριοι Πρέσβεις, Προσφιλείς αδελφοί και αδελφές.\n1. Αισθήματα δοξολογίας, ευγνωμοσύνης και αγαλλιάσεως κατακλύζουν την ψυχή των Ορθοδόξων της Αλβανίας καθώς αναλογιζόμαστε τις εξαιρετικές ευεργεσίες του Θεού κατά τα τελευταία 23 χρόνια. Και αυθόρμητα επανέρχεται στη σκέψη η πρώτη προσωπική επαφή με τον ταλαιπωρημένο Ορθόδοξο λαό αυτής της χώρας.\nΣτις αρχές του 1991, η Ιερά Σύνοδος του Οικουμενικού Πατριαρχείου έλαβε την πρωτοβουλία να μου αναθέσει να έρθω στην Αλβανία ως Πατριαρχικός Έξαρχος, για να διερευνήσω τι είχε απομείνει από την αθεϊστική λαίλαπα. Ήταν Ιούλιος του 1991 όταν φθάσαμε, με δύο συνοδούς, στο αεροδρόμιο των Τιράνων. Μας υποδέχθηκε μια μικρή ομάδα ηλικιωμένων ανθρώπων, ταλαιπωρημένων από τον αδυσώπητο διωγμό. Από εκεί κατευθυνθήκαμε προς τον ερειπωμένο ναό του Εύαγγελισμού. Από την πρώτη στιγμή, θέλησα να προσδιορίσω το ούσιαστικό μήνυμα της αποστολής μου. Ζήτησα να πάρουν όλοι από ένα κερί και ρώτησα πως λένε στα Αλβανικά το “Χριστός Ανέστη”. Άναψα το κερί αναβοώντας “Krishti u Νgjall”, δηλαδή “Χριστός Ανέστη”.\nΤο ένα μετά το άλλο άναψαν τα κεριά των λίγων πιστών που αποκρίθηκαν με δάκρυα στα μάτια: “Vërtet u Νgjall”, “Αληθώς Ανέστη! Έκτοτε, το “Χριστός Ανέστη” έγινε το σύνθημα με το οποίο πορευθήκαμε μέχρι σήμερα. Χάρισε φως στο μελαγχολικό φθινόπωρο και την παγερή βαρυχειμωνιά που ακολούθησαν. Και κυριαρχεί στην πνευματική άνοιξη που τελικά μας χάρισε ο Θεός. Η Ανάσταση του Χριστού έγινε το εκφραστικώτερο σύμβολο της Εκκλησίας μας.\nΜε βαθειά ευγνωμοσύνη, Παναγιώτατε, αναλογιζόμαστε πάντοτε, κλήρος και λαός, την αγάπη και την ανύστακτη μέριμνα του Οικουμενικού Πατριαρχείου, της Μητρός Εκκλησίας, στα ζοφερά χρόνια του ολοκληρωτικού διωγμού. Τις άμεσες προσωπικές Σας ενέργειες για την ανασυγκρότηση της Ορθοδόξου Αυτοκεφάλου Εκκλησίας της Αλβανίας. Και κατά τη στιγμή αυτή των εγκαινίων του νέου Καθεδρικού Ναού, αισθανόμαστε το χρέος να εκφράσουμε, “έτι και έτι”, τις ολόψυχες ευχαριστίες μας.\nΕπίσης, εκ καρδίας ευχαριστώ και ημάς, Μακαριώτατοι Πατριάρχες Ιεροσολύμων κ. Θεόφιλε, Σερβίας κ. Ειρηναίε, Ρουμανίας κ. Δανιήλ· και ημάς, Μακαριώτατοι Αρχιεπίσκοποι Κύπρου, κ. Χρυσόστομε, Αθηνών, κ. Ιερώνυμε, Βαρσοβίας, κ. Σάββα· καθώς και ημάς, Σεβασμιώτατοι Μητροπολίτες, εκπρόσωποι των Πατριαρχείων Αλεξανδρείας, Αντιοχείας, Ρωσίας, Βουλγαρίας και Γεωργίας, διότι ευηρεστήθητε να συμμετάσχητε στην ιστορική για την Εκκλησία της Αλβανίας αυτή ημέρα.\nΗ παρουσία σας εδώ κατά τη σημερινή Κυριακή, που συμπίπτει με τη μνήμη των Αγίων 318 Πατέρων της Α Οἰκουμενικῆς Συνόδου, τονίζει με ιδιαίτερη έμφαση την ενότητα της ρθοδοξίας, την αλήθεια ότι “είτε πάσχει εν μέλος, συμπάσχει πάντα τα μέλη, είτε δοξάζηται εν μέλος συγχαίρει πάντα τα μέλη” (Α Κορ. 12:26-27)· και ότι η Εκκλησία μας είναι ένα σώμα, “το σώμα αυτό (του Χριστού), το πλήρωμα του τα πάντα εν πάσι πληρουμένου” (Εφεσ. 1:23). Το σημερινό, λοιπόν, γεγονός δεν αποτελεί μόνο μεγάλη τιμή για την Εκκλησία της Αλβανίας, αλλά συγχρόνως και μια ευρύτερη μαρτυρία της “από περάτων έως περάτων” της Οικουμένης Ορθοδοξίας.\nΗ παρούσα ημέρα επισφραγίζει μια ιστορική περίοδο Πάθους, Ταφής και Αναστάσεως της Ορθοδόξου Εκκλησίας της Αλβανίας. Δεν πρόκειται να αναφερθώ τώρα στις συνθήκες, τα αδιέξοδα, τις παρανοήσεις, τις συκοφαντίες, τις αντικειμενικές δυσκολίες, τις σκληρές δοκιμασίες ή στα επιτεύγματα κατά τη μακρά 23χρονη περίοδο. Είναι πλέον αναμφισβήτητο ότι, σε μια εποχή αβεβαιότητος και αναταραχών, η Ορθόδοξος Αυτοκέφαλος Εκκλησία της Αλβανίας, με την παρουσία της και τις πολύπλευρες κοινωνικές πρωτοβουλίες της, τόνωσε την πίστη, την αγάπη και την ελπίδα του Ορθοδόξου λαού και, γενικώτερα, της Αλβανικής κοινωνίας. Με τη δράση της, συνέβαλε ουσιαστικά, σε μια κρίσιμη ιστορική περίοδο, στην ευρύτερη ανοικοδόμηση, στην πνευματική και κοινωνική ανάπτυξη της Αλβανίας.\n2. Εμφανέστατο σύμβολο της επίπονης εκ θεμελίων ανοικοδομήσεως της Ορθοδόξου Αυτοκεφάλου Εκκλησίας της Αλβανίας, σε όλους τους τομείς, αποτελεί ο νέος αυτός Καθεδρικός ναός. Η γενική σύλληψη της αρχιτεκτονικής του συνυφαίνεται με πολλούς συμβολισμούς από την Ορθόδοξη Παράδοση. Πηγή εμπνεύσεως υπήρξε το επιβλητικό επίτευγμα της Ορθοδόξου αρχιτεκτονικής, η Αγία Σοφία, με αναζήτηση νέου τρόπου εκφράσεως, βασισμένου στη σύγχρονη τεχνολογία. Ο ναός στηρίζεται σε τέσσερεις πυλώνες, οι οποίοι σχηματίζουν σταυρό. Επάνω σε αυτόν υψώνεται ο τρούλλος με 52 παράθυρα, σύμβολο των εβδομάδων του έτους· και στην κορυφή του δεσπόζει το ψηφιδωτό του Παντοκράτορος, που συνδέει τον κτιστό χρόνο με την αιωνιότητα.\nΣτην κόγχη του ιερού, ένα ακόμη μεγάλο ψηφιδωτό αναφέρεται στον παγκόσμιο θρίαμβο του Αναστάντος, στην εντολή και υπόσχεση με την οποία κλείνει το κατά Ματθαίον Ευαγγέλιο: “εδόθη μοι πάσα εξουσία εν ουρανώ και επί γης. Πορευθέντες ουν μαθητεύσατε πάντα τα έθνη … Και ιδού εγώ μεθ’ υμών ειμί πάσας τας ημέρας έως της συντελείας του αιώνος” (Ματθ. 28:19-20). Η όλη παράσταση σχετίζεται με το ιεραποστολικό νέο ξεκίνημα που άρχισε στην Ορθόδοξη εκκλησία πριν από μισό περίπου αιώνα. Η αγιογράφηση προβλέπεται να συμπληρωθεί με τον Μυστικό Δείπνο και άλλες παραστάσεις.\nΣτο σημείο αυτό, επιτρέψατέ μου μία παρένθεση. Προ ολίγων ημερών, συμπληρώθηκαν πενήντα χρόνια από την χειροτονία του ομιλούντος εις πρεσβύτερον (24 Μαΐου 1964) και την αυθημερόν αναχώρησή του για την Αφρική. Ήταν εκπρόσωπος μιας νεανικής ομάδος που ποθούσε την αναζωπύρωση της Ορθοδόξου εξωτερικής ιεραποστολής και ήθελε, υπακούοντας στην τελευταία εντολή του Αναστάντος “Πορευθέντες …”, να πορευθεί σε νέα σύνορα, για να μεταφέρει το μήνυμα της Αναστάσεως σε ανθρώπους αδικημένους, που διψούσαν την αλήθεια του Ευαγγελίου. Πολύ αργότερα από την Αφρική, ακολούθησε το κάλεσμα για μια άλλη πορεία, στην πληγωμένη από τον αθεϊστικό διωγμό Αλβανία.\nΣτη δυτική όψη του Καθεδρικού, η κεντρική του είσοδος θυμίζει ανοικτή αγκαλιά, που, σιωπηλά, απευθύνει την πρόσκληση του Οίκοδεσπότου Χριστού “Δεύτε προς με πάντες οι κοπιώντες και πεφορτισμένοι καγώ αναπαύσω υμάς” (Μτ 11:28). Μια πρόσκληση που συνοψίζει το μήνυμα της αποστολής μας.\nΈνας φωτεινός γαλάζιος υαλοπίνακας, παραπέμπει στο ουράνιο τόξο, σημάδι ειρήνης και ελπίδος μετά τον κατακλυσμό. Επάνω από την κεντρική είσοδο, υψώνεται ένας ορειχάλκινος σταυρός, περιβαλλόμενος από δύο στάχυα, σύμβολο της θυσιαστικής αγάπης και της αφιερώσεως, όπως την προσδιόρισε ο Χριστός προ του Πάθους Του: “εάν μη ο κόκκος του σίτου πεσών εις την γην αποθάνη ούτος μόνος μένει· Εάν δε αποθάνη, πολύν καρπόν φέρει” (Ιω. 12:24). Καθοριστικός στίχος της όλης πορείας.\nΌσο για το κωδωνοστάσιο, οι τέσσερεις πασχαλινές λαμπάδες παραπέμπουν στους τέσσερεις Εύαγγελιστές, οι οποίοι αναγγέλλουν την Ανάσταση του Χριστού.\nΤο μικρό παρεκκλήσιο της Γεννήσεως του Χριστού υπενθυμίζει ότι όλα ξεκίνησαν από την ταπείνωση και την αγάπη του ενανθρωπήσαντος Λόγου. Ο Καθεδρικός περιστοιχίζεται από το Συνοδικό και το Πολιτιστικό Κέντρο, υπογραμμίζοντας την πεποίθησή μας ότι ο πολιτισμός συνδέεται άμεσα με τη ζωή της Εκκλησίας. Όλα τονίζουν ότι στην Ορθόδοξη παράδοση, αλληλοπεριχωρούνται η αλήθεια, η αγάπη και το κάλλος.\nΣτην πραγματοποίηση της ανεγέρσεως του Καθεδρικού αυτού Ναού συνέβαλαν πολυάριθμοι επώνυμοι και ανώνυμοι: Κατ’ αρχήν, οι διατελέσαντες Πρωθυπουργοί της Αλβανίας κατά την τελευταία δεκαετία. Πολλοί δωρητές και συνεργάτες από διάφορες χώρες. –Τα δίπτυχα προσευχής του Ναού, περιλαμβάνουν εκατοντάδες ονόματα, όσων συνέβαλαν στην ανέγερσή του. Η ευχαριστία μας προς όλους αυτούς παραμένει ειλικρινής και βαθύτατη.\nΕλπίζουμε ότι ο Καθεδρικός αυτός Ναός θα αποτελέσει -όπως δεηθήκαμε στην ακολουθία των εγκαινίων- “λιμένα χειμαζομένων, ιατρείον παθών, καταφύγιον άσθενών”, πηγή παρηγορίας, αγάπης και ελπίδος, συμβάλλοντας στην ανάπυξη μιας δυναμικής λειτουργικής ζωής και Ορθοδόξου πνευματικότητος. Και ότι θα προσφέρει αδιάκοπη έμπνευση για τη συνέχιση «της λειτουργίας μετά τη Λειτουργία». Ώστε η καθημερινή μας ζωή να μεταμορφώνεται σε προσωπική Λειτουργία, όπου με δοξολογική διάθεση θα μοιραζόμαστε με τους συνανθρώπους μας, έργω και λόγω, τα δώρα, που μας έχει χαρίσει ο Θεός.\n3. Μέσα στα πλαίσια της γενικής αύτής χαράς και εύλογίας, έπιβάλλεται να προσέξουμε και το μυστικό μήνυμα, το οποίο ο Θεός στέλνει στον καθένα μας προσωπικά με την εύκαιρία αύτή των εγκαινίων: Το χρέος του προσωπικού ανακαινισμού της υπάρξεώς μας, για να είμαστε “ναοί Θεού ζώντος”.\nΣτον λόγο του “Εις την καινήν Κυριακήν”, ο άγιος Γρηγόριος ο Θεολόγος συνυφαίνει την κλήση για ριζική ανανέωση των πάντων, που συντελείται με την άνάσταση του Χριστού, με το χρέος του χριστιανού για αδιάκοπη ανανεωτική προσπάθεια. Το βασικό του μήνυμα κορυφώνεται στην αποστροφή: “Τα παρόντα εγκαίνια πνευματικώς πανηγυρίσωμεν”. “Τα αρχαία παρήλθεν· Ιδού γέγονε τα πάντα καινά”. “Τούτο τη εορτή καρποφόρησον, την καλήν αλλοίωσιν αλλοιώθητι”. “Εγκαινίζεσθε, αδελφοί· και τον παλαιόν άνθρωπον απορρίψαντες, εν καινότητι ζωής πολιτεύεσθε”. “Ούτως εγκαινίζεται άνθρωπος· ούτω τιμάσθω ο ταν εγκαινίων ημέρα”. `’Ανακαινιζου!”, παρακινεί τον καθένα μας η Εκκλησία. Καθιέρωσε με συνέπεια τη ζωή σου στον Θεό της αγάπης.\nΤο μεγάλο ζητούμενο για κάθε πιστό, παραμένει, πως θα καταστούμε ναοί του Αγίου Πνεύματος όχι με γενικότητες και αοριστίες, αλλά καλλιεργώντας τον καρπό του Αγίου Πνεύματος στην καθημερινότητά μας. Και πως, με τη ζωή μας, θα είμαστε μάρτυρες της δυνάμεως του Σταυρού και της χαράς της Αναστάσεως.\nΑς εύχηθούμε ο ένας στον άλλο, το ολόλαμπρο αναστάσιμο φως να καταυγάζει την ύπαρξή μας, να ενισχύει την πίστη μας στον Σταυρωθέντα και Αναστάντα Χριστό· και να στηρίζει τους αγώνες μας για την πνευματική πρόοδο του τόπου μας και του κόσμου ολόκλήρου.\nΑς δεηθούμε, ο Καθεδρικός αυτός ναός να καταστεί σύμβολο μιας Ορθοδοξίας ανοικτής στον σύγχρονο κόσμο· χώρος, όπου θα βιώνεται και θα κηρύσσεται το μυστήριο του εν Τριάδι Θεού, η εν Χριστώ θεία οικονομία δια του Αγίου Πνεύματος· αληθινό φυτώριο πνευματικής καλλιεργείας πιστών με αναστάσιμη συνείδηση που αγκαλιάζει όλη την Οικουμένη· και ακτινοβολεί την αλήθεια, τη δύναμη και το κάλλος της Ορθοδοξίας.\n“Τω δε δυναμένω υπέρ πάντα ποιείσαι υπερεκπερισσού ων αιτούμεθα η νοούμεν, κατά την δύναμιν την ενεργουμένην εν ημίν, αυτώ η δόξα εν τη εκκλησία εν Χριστώ Ιησού εις πάσας τα γενεάς του αιώνος ταών αιώνων. Αμήν”. (Εφεσ. 3:20-21).\nΑναρτήθηκε από Κώστας και Άνθιμος Ζουρδός στις 12:34 μ.μ.


Παιδικές Βιβλιοθήκες - Δήμος Καρδίτσας1\nΆκου να δεις… ιστορίες από την … Προϊστορία!!!\nΞεκίνησαν τη Δευτέρα 28 Ιουνίου για 9η συνεχόμενη χρονιά οι Καλοκαιρινές δραστηριότητες ανάγνωσης και δημιουργικότητας στις παιδικές βιβλιοθήκες του Δ.Ο.Π.Α.Κ. Δήμου Καρδίτσας.\nΤαξιδέψαμε για 3 ολόκληρες μέρες εκατοντάδες χιλιάδες χρόνια πίσω, στην προϊστορική εποχή.\n«Κάνει κρύο, στριμωγμένοι στη σπηλιά, ακούμε τα άγρια ζώα να μουγκρίζουν, τα φοβόμαστε, μας φοβούνται και αυτά…Μια μικρή φλόγα στο κεφάλι μας θα γίνει μιλιά, σκέψη, η μεγάλη διαφορά μας, από τα ζώα». Απόσπασμα από το βιβλίο της Ειρήνης Νάκου, «Ταξίδια στην προϊστορική Ελλάδα» , από τις εκδόσεις «Κέδρος».\nΜε τα πρώτα όπλα στην ιστορία οι μικροί κυνηγοί, ήρθαν αντιμέτωποι με άγρια μαμούθ και ελάφια και ως μέλη της φυλής, αντιμετώπισαν την έλλειψη τροφής και κυνήγησαν για να επιβιώσουν.\nΗ πρωτόγονη καθημερινή ζωή ενθουσίασε τους μικρούς φίλους των παιδικών βιβλιοθηκών, αφού κυνήγησαν ένα μαμούθ, άναψαν φωτιά, χόρεψαν το χορό του ελαφιού, άφησαν τα ίχνη τους στη σπηλιά, άκουσαν ιστορίες από το βιβλίο «Γύρω από τη φωτιά» του Stefano Bordiglioni, και έμαθαν περισσότερα για τη ζωή των πρώτων ανθρώπων ακούγοντας αποσπάσματα που τους διαβάσαμε από το βιβλίο του Νίκου Ποταμιάνου «Γιατί οι Πρωτόγονοι δεν ήξεραν τίποτα» και τα δύο από τις εκδόσεις «Κέδρος».\nΜε χαρτόνια που μας έδωσε το κατάστημα «Ηλεκτροκίνηση Μπακώσης», φτιάξαμε τεράστιες σπηλιές και τους τοίχους, τους διακοσμήσαμε με όμορφες βραχογραφίες, όπως αυτές που βρέθηκαν στο σπήλαιο «Λασκώ» της Γαλλίας!!!\nΦτιάξαμε εργαλεία, διακοσμητικά κόκαλα και άλλα πρωτόγονα αξεσουάρ!!!..\nΠέμπτη και Παρασκευή 1 & 2 Ιουλίου, οι δράσεις θα είναι αφιερωμένες στους Αρχαίους Ολυμπιακούς Αγώνες, που αφού μάθουμε πληροφορίες, αγωνίσματα και διάσημους Ολυμπιονίκες, θα προσπαθήσουμε με το δικό μας μοναδικό τρόπο, να τους αναβιώσουμε!!!


Ελάτε με τις ερωτήσεις σας. Αυτό το πρόγραμμα δεν είναι σχεδιασμένο έτσι ώστε εσείς να ακούτε παθητικά, αλλά σχεδιασμένο για να δημιουργήσετε δυναμικά την Επιχειρηματική ζωή σας μαζί με τον Haris.\nΕίναι παραπάνω από πρόθυμος να μοιραστεί μαζί σας, ποιά επίγνωση έχει μέσα από τις διαφορετικές ενέργεις που θα φέρετε σε αυτά τα μαθήματα μέσα από τις ερωτήσεις σας.\nΟ Haris ήδη σας προσκαλεί στο να είστε Εσείς περισσότερο και σε περισσότερη Μαγεία! Ανοίξτε τα μάτια σας ????\nΚαλώς ήρθες στην γλυκιά, ευτυχισμένη και εμπνευσμένη ζωή που γνωρίζεις ότι είναι εφικτή! Αυτή η διαδικτυακή συνάντηση θα μεταφραστεί και στα Ελληνικά.


Το πάνε για ισοπαλία, Reading και Leeds\nYou are at:Home»Στοίχημα»Το πάνε για ισοπαλία, Reading και Leeds\nΥπάρχουν πάρα πολλοί λόγοι που η αναμέτρηση ανάμεσα σε Reading και Leeds στο Madejski Stadium για την 19η αγωνιστική της Championship θα ολοκληρωθεί χωρίς νικητή. Στα προγνωστικά μας δεν θα είναι μόνη της η ισοπαλία, αλλά και το Ημίχρονο/Τελικό.\nΤα τρία τελευταία παιχνίδια της Reading αλλά και επτά από τα 18 της φετινής σεζόν, έχουν λήξει με ισοπαλία. Κάτι αντίστοιχο που συμβαίνει δηλαδή και στις τρεις πιο πρόσφατες αναμετρήσεις με τη Leeds, ανεξαρτήτως έδρας! Επιπλέον, οι Royals στα έξι τελευταία παιχνίδια τους έχουν γνωρίσει μόλις μια ήττα. Αξίζει να αναφέρουμε πως δεν έχουν χάσει παιχνίδι στο οποίο έχουν προηγηθεί, αλλά και δεν έχουν κερδίσει παιχνίδι στο οποίο έχουν βρεθεί πίσω στο σκορ.\nΑλλά και η φόρμα των ομάδων παραπέμπει σε ένα παιχνίδι μεταξύ ισοδύναμων ομάδων, καθώς η 11η Reading έχει εντός έδρας τέσσερις νίκες, τρεις ισοπαλίες και δύο ήττες. Τον ίδιο, δηλαδή, ακριβώς απολογισμό που έχει η Leeds μακριά από το γήπεδό της! Και μόνο τρεις βαθμοί χωρίζουν τη Reading από το σύλλογο του Yorkshire, ο οποίος βρίσκεται στην πέμπτη θέση του βαθμολογικού πίνακα και είναι αήττητος στα πέντε τελευταία παιχνίδια (τρεις νίκες, δυο ισοπαλίες).\nΕάν υπάρχει κάτι το οποίο κάνει τη διαφορά μεταξύ των δύο ομάδων, είναι η τάση των Royals να είναι δυνατοί στα τελευταία λεπτά των αγώνων τους, την στιγμή που η Leeds δυσκολεύεται ιδιαίτερα στο ίδιο χρονικό σημείο. Η United έχει δεχτεί έξι γκολ στην Championship στο τελευταίο 15λεπτο των αγώνων της – περισσότερα από κάθε άλλη ομάδα. Από την άλλη πλευρά, η Reading έχει πετύχει 10 γκολ μετά το 75ο λεπτό – περισσότερα από κάθε άλλη ομάδα – και είναι η μια από τις δυο μόνο ομάδες της κατηγορίας που δεν έχει δεχθεί γκολ στο τελευταίο 10λεπτο των αγώνων της!\nΔεν αποκλείεται, δηλαδή, η Leeds United να προηγηθεί στο πρώτο ημίχρονο, αλλά στα τελευταία λεπτά η Reading να κάνει την αντεπίθεσή της και να ισοφαρίσει – ακόμα μια ισοπαλία στο ενεργητικό της…\nReading – Leeds United X\nReading – Leeds United 2/X\nPrevious ArticleΠολλά γκολ στο Bolton – Blackpool\nNext Article Προγνωστικά και στοίχημα στο παιχνίδι Avai – Santos


Η Ρεάλ άλωσε το Μόναχο…! – Athlitiki\nΗ Ρεάλ άλωσε το Μόναχο…!\nΦουλάρει για το 12ο η Ρεάλ! Η βασίλισσα μπορεί να βρέθηκε πίσω στο σκορ στο Μόναχο όμως «τούμπαρε» την Μπάγερν 2-1 κι απέκτησε τεράστιο προβάδισμα ενόψει του επαναληπτικού των προημιτελικών.\nΙσορροπημένο σε γενικές γραμμές το πρώτο ημίχρονο. Η ομάδα του Αντσελότι εκμεταλλεύτηκε τις ευκαιρίες της και άνοιξε το σκορ με τον Βιδάλ στο 25’. Στο φινάλε του ημιχρόνου κι ενώ ενδιάμεσα η βασίλισσα δεν είχε ενοχλήσει ιδιαίτερα, ο Χιλιανός έχασε την ευκαιρία να διπλασιάσει τα τέρματα των Βαυαρών. Σε πέναλτι που κακώς υπέδειξε ο Ριτσόλι (για χέρι που δεν έκανε ο Καρβαχάλ) ο Βιδάλ έστειλε την μπάλα στα περιστέρια με εκτέλεση πέναλτι (45+2’).\nΜε την επιστροφή των δύο ομάδων από τα αποδυτήρια ο Ρονάλντο απάντησε και η συνέχεια ήταν εφιαλτική για την Μπάγερν. Στο 61’ έχασε τον Χάβι Μαρτίνεθ που αποβλήθηκε με δεύτερη κίτρινη και στο 77’ και πάλι ο CR7 νίκησε τον Νόιερ για το 2-1.\nΤην Τρίτη 18/04 ο επαναληπτικός στη Μαδρίτη.


Κουφά, σοφά, παράλογα, αστεία, περίεργα και άλλα....: Πρεμιέρα για την «Άγνωστη Γη» στην Ελλάδα. Όσα πρέπει να ξέρετε για την απαγορευμένη ταινία του Μάνουελ ντε Κόκο πριν την δείτε στους κινηματογράφους.\nΠρεμιέρα για την «Άγνωστη Γη» στην Ελλάδα. Όσα πρέπει να ξέρετε για την απαγορευμένη ταινία του Μάνουελ ντε Κόκο πριν την δείτε στους κινηματογράφους.\n«Άγνωστη Γη»: Όσα πρέπει να ξέρετε για την απαγορευμένη ταινία του Μάνουελ ντε Κόκο πριν δείτε στους κινηματογράφους.\nΑραβική Ανοιξη, Υεμένη 2011, η επανάσταση συνεχίζεται. Είναι η εποχή των μουσώνων και στο νησί Σοκότρα η ζωή κυλά ήρεμα. Ένα ιστιοϕόρο με ισραηλινή σημαία βυθίζεται και οι έρευνες για επιζώντες ξεκινούν. Το σώμα ενός ναυαγού ξεβράζεται σε μια παραλία. Στην άλλη άκρη του νησιού ένας ντόπιος βλέπει στα όνειρά του τον ναυαγό, ο οποίος ζητά τη βοήθειά του. Μέσα από το σώμα του ναυαγού, ενός ανθρώπου που έβλεπε τη ζωή του να βυθίζεται, ξεκινά αυτή η περιπέτεια με σκοπό να τον αϕυπνίσει και να του θυμίσει να είναι ευγνώμων. Θα ανατρέψει το πεπρωμένο; Θα επιστρέψει πίσω ζωντανός;\nΗ «Άγνωστη Γη» κάνει πρεμιέρα στην Ελλάδα στις 21/5 σε Αθήνα (Τριανόν), Θεσσαλονίκη (Μακεδονικόν) και Άρτα (Σινέ Παλλάς). Θυμίζουμε ότι η ταινία ανάμεσα σε άλλες βραβεύσεις κέρδισε και το βραβείο Ειρήνης. Επίσης απαγορεύτηκε σχεδόν σε όλον τον αραβικό κόσμο. Λίγο πριν βγει η ταινία στις ελληνικές αίθουσες μιλήσαμε με τον σκηνοθέτη Manuel de Coco (Μάνο Κοκορομύτη).\nΠώς αισθάνεστε που η ταινία σας, μετά από ένα ταξίδι σε όλο τον κόσμο, επιστρέϕει στην Ελλάδα;\nManuel de Coco: Στην Ελλάδα την ταινία την πολέμησαν αρχικά τα ϕεστιβάλ, έπειτα οι διανομείς και τέλος οι αιθουσάρχες αρνούμενοι να την προβάλλουν! Ένας εξ αυτών μάλιστα είπε: «Δεν θέλω να παίξω αυτήν την ταινία γιατί δεν μου αρέσουν οι ϕάτσες των ανθρώπων». Αυτός ο ϕασίστας διαλέγει ταινίες μάλλον με τέτοια κριτήρια! Σε κάθε περίπτωση, είμαι συγκρατημένα αισιόδοξος που έστω και μετά από τρία χρόνια προσπεράσαμε όλα αυτά τα εμπόδια και το ελληνικό κοινό θα μπορέσει να γνωρίσει την «Άγνωστη Γη».\nΟ θεατής τι θα δει;\nM.d.C.: Η ταινία είναι αυστηρά ακατάλληλη για ενηλίκους, δεν εμπεριέχει σκηνές βίας, σεξ και βωμολοχίες, με λίγα λόγια δεν είναι μια ταινία για το ευρύ κοινό. Σίγουρα θα ενοχλήσει τους ϕανατικούς μουσουλμάνους, εβραίους και χριστιανούς. Επίσης, ο θεατής δεν θα πρέπει να περιμένει να δει μια ταινία δράσης που τη χαζεύεις τρώγοντας ποπ-κορν. Η «Άγνωστη Γη» είναι μια ταινία-διαλογισμός με αργούς, υπνωτιστικούς ρυθμούς που μιλάει με αλληγορικό τρόπο για την αγάπη και την ειρήνη.\nΟ λόγος που κάνατε την «Άγνωστη Γη»;\nM.d.C.:Είχα στη διάθεσή μου 25.000 ευρώ και την ευκαιρία να κάνω την πρώτη μου ταινία. Αυτό νομίζω τα λέει όλα!\nΓια ποιο λόγο εμϕανίζετε την ισραηλινή σημαία στην ταινία, δεδομένης της κατάστασης που επικρατεί στη Μέση Ανατολή;\nM.d.C.: Πιστεύω πως έχει μεγαλύτερο ενδιαϕέρον τόσο σε πολιτικό όσο και ανθρωπιστικό επίπεδο να μιλήσω για τη συμϕιλίωση δύο «εχθρών» και ο μοναδικός τρόπος να το πετύχω αυτό είναι με τη συγκεκριμένη σκηνή. Το μήνυμα που θέλω να μεταδώσω είναι πως ο Θεός είναι ένας - και δεν το λέω με την έννοια της παγκοσμιοποίησης που θέλουν να μας επιβάλλουν. Θεωρώ ότι οι θρησκείες μας διαχωρίζουν, ενώ θα έπρεπε να μας ενώνουν. Η ταινία ενόχλησε και τις δύο πλευρές γιατί μιλάει για αξίες όπως η αγάπη και η ειρήνη, τις οποίες οι «ισχυροί» του πλανήτη πολεμούν. Η πολιτική μπορεί να επέμβει στην τέχνη, όταν όμως η τέχνη επεμβαίνει στην πολιτική τότε η δεύτερη την πολεμάει.\nΓιατί σας ενδιαϕέρει να γυρίζετε ταινίες εκτός Ελλάδας;\nM.d.C.: Στην Ελλάδα, τη χώρα της μετριότητας, ϕιμώνεται η έκϕραση ελευθερίας ταλαντούχων ανθρώπων οι οποίοι μεταναστεύουν καθώς βλέπουν τους Έλληνες καλλιτέχνες του εξωτερικού να διαπρέπουν. Όποιος έχει τη δυνατότητα να ϕύγει, ας το δοκιμάσει. Υπάρχουν ορισμένοι που δεν θέλουν να αϕήσουν τη χώρα τους και κάνουν τη δική τους προσπάθεια στην Ελλάδα. Κάθε επιλογή είναι σεβαστή. Η άποψή μου είναι ότι όσο πιο μακριά από την Ελλάδα τόσο καλύτερα. Επίσης, η θεματολογία των έργων μου είναι διεθνούς ενδιαϕέροντος και δεν περιορίζεται στα ενδοοικογενειακά ζητήματα που κάτα κύριο λόγο απασχολούν τις σύγχρονες ελληνικές ταινίες. Ευτυχώς μερικοί Έλληνες σκηνοθέτες παρουσιάζουν κάτι διαϕορετικό, είτε εντός είτε εκτός Ελλάδας.\nΤι προβλήματα αντιμετωπίζουν οι νέοι κινηματογραϕιστές στην Ελλάδα;\nM.d.C.:Σε μια χώρα όπου ο πεζός δεν έχει προτεραιότητα, ο άνεργος πληρώνει ϕόρους και τα παιδιά στα σχολεία λιποθυμούν από την πείνα, γιατί το σινεμά να έχει καλύτερη τύχη; Κανένας κρατικός οργανισμός ή ϕορέας δεν διευκολύνει το έργο των νέων κινηματογραϕιστών. Να μιλήσουμε για το κρατικό κανάλι, το Κέντρο Κινηματογράϕου ή το Φεστιβάλ Θεσσαλονίκης; Το ένα είναι χειρότερο από το άλλο, υπό την επίβλεψη ενός ανύπαρκτου Υπουργείου Πολιτισμού. Σε αυτούς τους ϕορείς υπάρχουν κάποιοι ονειροπόλοι σκληρά εργαζόμενοι, οι οποίοι όμως εργάζονται σε θέσεις χωρίς ισχύ. Οι υπόλοιποι είναι αυτοί οι τύποι που συναντάς όταν πηγαίνεις στην εϕορία, όπου θα σπαταλήσεις τον χρόνο σου, την ενέργειά σου και στο τέλος θα πληρώσεις. Επίσης, οι χρηματοδοτήσεις δίνονται σχεδόν πάντα στους συνήθεις υπόπτους, ενώ οι περισσότεροι παραγωγοί δεν έχουν ίχνος παιδείας για το σινεμά... Είμαι τυχερός που δεν εργάζομαι πλέον στην Ελλάδα.\nM.d.C.:Eτοιμάζω ένα ντοκιμαντέρ μεγάλου μήκους με τίτλο “Invisible World-Shambhala” («Αόρατος Κόσμος-Σαμπάλα»). Πρόκειται για ένα οδοιπορικό εσωτερικής αναζήτησης που οδηγεί στη Σαμπάλα – τον τόπο της ειρήνης και της ηρεμίας. Ταξιδέψαμε σε πολλά μέρη όπου εικάζεται ότι υπάρχει, προσπαθώντας να ανακαλύψουμε την ιερή τοποθεσία. Πραγματοποιήθηκαν γυρίσματα στο Θιβέτ, τη Μογγολία, τη Ρωσία, το Ισραήλ, την Παλαιστίνη, την Ιταλία και την Ελλάδα, ενώ εκκρεμεί ένα τελευταίο στην Ινδία και έπειτα ξεκινάμε το μοντάζ. Είναι ένα μεγαλεπήβολο σχέδιο στο οποίο εργάζομαι εδώ και 9 χρόνια με ελάχιστα μέσα και χωρίς υποστήριξη. Πιστεύω πως κάποτε θα το τελειώσω και δεν θα παραμείνει αόρατος, ο «Αόρατος Κόσμος». Είναι ένα πολύ εμπορικό έργο και έχει αρκετά κοινά στοιχεία με την «Άγνωστη Γη».\nΠάρτε μια γεύση με το παρακάτω βίντεο.\nΗ «απαγορευμένη» ταινία “Unknown Land” (Άγνωστη Γη) που δίχασε τον αραβικό κόσμο και το Ισραήλ, από 14 Μαΐου στους κινηματογράφους.\nΗ ιδέα της ταινίας προέκυψε όταν ο Μάνουελ ντε Κόκο έλαβε ένα email με φωτογραφίες της Σοκότρα (Υεμένη).\nΕίναι η πρώτη ταινία μεγάλου μήκους που έχει γυριστεί στη Σοκότρα.\nΤο νησί Σοκότρα είναι αρκετά απομονωμένο και έχει χαρακτηριστεί ως το πιο εξωγήινο τοπίο στη γη. Σύμφωνα με έρευνες, περισσότερο από το ένα τρίτο των 800 περίπου φυτών που ενδημούν εκεί δεν βρίσκεται πουθενά αλλού στον κόσμο. Το αρχιπέλαγος της Σοκότρα αποτελεί περιοχή ύψιστης περιβαλλοντολογικής σημασίας και κέντρο οικοτουρισμού. To νησί είναι Μνημείο Παγκόσμιας Πολιτιστικής Κληρονομιάς και προστατεύεται από την UNESCO.\nΤα γυρίσματα πραγματοποιήθηκαν την περίοδο κατά την οποία κλιμακωνόταν η επανάσταση στην Υεμένη.\nO πρωτοεμφανιζόμενος σκηνοθέτης Μάνουελ ντε Κόκο γύρισε την ταινία μόνο με 25.000 ευρώ.\nΌλοι οι συντελεστές της ταινίας είναι πρωτοεμφανιζόμενοι. Ο παραγωγός Μπάμπης Μπίζας, ξεναγός στο επάγγελμα, έχει θεωρηθεί ως ο πιο πολυταξιδεμένος άνθρωπος στον κόσμο. Η Κάτια Πανταζή που έκανε την εκτέλεση της παραγωγής είναι μουσικός και έκτοτε εργάζεται σε κινηματογραφικές παραγωγές. Ο αφηγητής της ταινίας Ντάνιελ Πλάκετ είναι διευθυντής μάρκετιγκ και ο Κρις Μπαιλάρ ο οποίος έγραψε τη μουσική και επιμελήθηκε το μοντάζ είναι αυτοδίδακτος.\nH εποχή των μουσώνων ξεκίνησε δύο εβδομάδες νωρίτερα από το αναμενόμενο, με αποτέλεσμα να συμπέσει με την πρώτη μέρα των γυρισμάτων!\nΜεγάλο μέρος των γυρισμάτων πραγματοποιήθηκε με χαλασμένη κάμερα.\nΤο “Unknown Land” γυρίστηκε με απλoύς ανθρώπους και όχι με επαγγελματίες ηθοποιούς, οι οποίοι δεν γνώριζαν το σενάριο, αλλά μόνο την κεντρική ιδέα της ταινίας. Μεταξύ αυτών, πρωταγωνιστούν ο ξεναγός του συνεργείου και ο εκπρόσωπος του Υπουργείου Πολιτισμού της Υεμένης που επιτηρούσε τα γυρίσματα.\nΟι εταιρείες παραγωγής της ταινίας, Other side Films και BB World Pictures, πριν την απαγόρευση πρότειναν το “Unknown Land” να εκπροσωπήσει την Υεμένη στα Όσκαρ ξενόγλωσσης ταινίας το 2014.\nTo “Unknown Land” είναι η μοναδική ταινία που έχει απαγορευτεί και στον αραβικό κόσμο και στο Ισραήλ.\nΟ πρωταγωνιστής της ταινίας Σάια Σάλεμ, μετά την απαγόρευση και τις διαδηλώσεις στην Υεμένη,ζήτησε από τον Μάνουελ ντε Κόκο να αφαιρέσει όλα τα πλάνα του. Στη συνέχεια όμως, μετά από συζήτηση που είχαν μεταξύ τους, συμφώνησαν να παραμείνει η ταινία ως έχει.\nΈνα χρόνο μετά την παγκόσμια πρεμιέρα της ταινίας ο Σάια Σάλεμ, ο οποίος υποδύεται τον μουσουλμάνο που προσπαθεί να βρει και να σώσει τον Εβραίο ναυαγό, χάθηκε σε ναυάγιο στο σημείο που εκτυλίσσεται η ιστορία.\nO σκηνοθέτης Μάνουελ ντε Κόκο είναι Έλληνας και το πραγματικό του όνομα είναι Μάνος Κοκορομύτης, με το οποίο πρωταγωνιστεί στην ταινία.\nManuel de Coco -Σκηνοθέτης/Σεναριόγραφος -Βιογραφικό\nΗ ταινία ξεκινά σαν ντοκιμαντέρκαι στη συνέχεια μετατρέπεται σε ένα συναρπαστικό οδοιπορικό. Η οπτική της παραμένει ντοκιμαντερίστικη στη συνολική της διάρκεια. Αυτός ο τρόπος κινηματογράφησης βοηθά στην εξέλιξη της ιστορίας γιατί εμπεριέχει την αληθοφάνεια ενός ντοκιμαντέρ. Η ταινία γυρίστηκε με απλoύς ανθρώπους και όχι με επαγγελματίες ηθοποιούς, οι οποίοι ερμήνευσαν ρόλους ανάλογα με την ένδυση και τα χαρακτηριστικά τους. Η πρόθεσή μου ήταν να μη γνωρίζουν το σενάριο, αλλά μόνο την κεντρική ιδέα της ταινίας. Οι πρόβες γίνονταν λίγα λεπτά πριν από το γύρισμα της κάθε σκηνής. Αυτό τους βοήθησε να αυτοσχεδιάσουν ελεύθερα, ώστε να διατηρηθεί η αυθεντικότητα της ιστορίας, χωρίς να ερμηνεύουν σαν κινηματογραφικοί ήρωες που προσπαθούν να αποδώσουν το σενάριο. Γι’ αυτό και οι ελάχιστοι διάλογοι της ταινίας είναι ρεαλιστικοί.\nΤα γυρίσματα κράτησαν δώδεκα ημέρες και το συνεργείο αποτελούνταν από οκτώ άτομα, τέσσερα από την Ελλάδα και τέσσερα από την Υεμένη. Έλειπαν βασικές ειδικότητες και το συνεργείο έκανε διπλή και τριπλή δουλειά, καθώς έπρεπε νακαλύψει όλα τα πόστα. Υπήρξαν φορές που το εγερτήριο ήταν στις 3.30 το πρωί, καθώς ο ήλιος ανέτειλε στις 5.00 ώστε να φτάσουμε εγκαίρως στο σημείο γυρισμάτων. Μεσημεριανότρώγαμε έξω στη φύση στα λιγοστά σημεία όπου υπήρχε σκιά. Η ζέστη ήταν ανυπόφορη και ο ήλιος πολύ σκληρός για το φωτισμό της ταινίας, με αποτέλεσμα να μειωθεί σημαντικά το ωφέλιμο των γυρισμάτων. Κατά τη δύση του ηλίου το φως χανόταν μέσα σε μια ώρα και έτσι έπρεπε να δράσουμε γρήγορα.Η παραγωγή ολοκλήρωνε τη δουλειά στις 10 το βράδυ.\nΤην ημέρα που φτάσαμε στη Σαναά χτυπήθηκε το προεδρικό μέγαρο και ο πρόεδρος της χώρας τραυματίστηκε. Γίνονταν μάχες ενώ οι πτήσεις από και προς την Υεμένη απαγορεύτηκαν. Στο αεροδρόμιο επικρατούσε ταραχή και συνωστισμός, καθώς πολλοί ήθελαν να εγκαταλείψουν τη χώρα. Οι Ευρωπαίοι ήταν ελάχιστοι.Το συνεργείο έμεινε στο αεροδρόμιο ενώ η κατάσταση ήταν χαοτική, καθώς διέρρεαν πληροφορίες πως στόχος επίθεσης ήταν και το αεροδρόμιο.Τελικά, την επόμενη μέρα ήρθε το αεροπλάνο.\nΗ κυβέρνηση της Υεμένης θέλησε να ασκήσει δίωξη στο σκηνοθέτη Manuel de Coco. Σύμφωνα με τις κατηγορίες που απηύθυνε,ισχυρίζεται ότι ο σκηνοθέτης και το συνεργείο κινηματογράφησαν χωρίς άδεια από το Υπουργείο Εξωτερικών της χώρας.\nΈνα άλλο θέμα που επισημάνθηκε στις κατηγορίες είναι ότι η Ισραηλινή σημαίαυψώθηκε σε μουσουλμανικό έδαφος, το οποίο δεν επιτρέπεται να συμβεί.\nΤέλος, ο τίτλος της ταινίας (“Άγνωστη Γη”) θεωρήθηκε ότι αφορά το νησί Σοκότρα της Υεμένης, όπου και πραγματοποιήθηκε το μεγαλύτερο μέρος των γυρισμάτων. Σύμφωνα με την κυβέρνηση της χώρας, η ταύτιση αυτή προσβάλλει και περιθωριοποιεί τους κατοίκους του νησιού.\nΦεστιβάλ Κινηματογράφου Ανθρώπινων Δικαιωμάτων Βαρκελώνη/ΝέαΥόρκη/Παρίσι\nΕίδος: Μεταφυσικό - Πολιτικό Δράμα\nΠαραγωγή: Ελλάδα, Κύπρος, Υεμένη\nΣενάριο/Σκηνοθεσία: Μάνουελ ντε Κόκο\nΜοντάζ/Μουσική: Κρις Μπαϊλάρ


Δόξα Ν.Μ.-ΠΑΟ Βάρδας 0-1: Βλέπει τελικό ο ΠΑΟΒ | Εφημερίδα Πρωινή\nΔόξα Ν.Μ.-ΠΑΟ Βάρδας 0-1: Βλέπει τελικό ο ΠΑΟΒ\nΝίκησε με γκολ του Κουλούρη στη Ν. Μανωλάδα και πήρε ξεκάθαρο προβάδισμα για την πρόκριση στον τελικό του Κυπέλλου Ηλείας\nΞεκίνησαν χθες τα ημιτελικά του Κυπέλλου Ηλείας MARKET IN, με τον πρώτο αγώνα του ζευγαριού Δόξα Ν.Μανωλάδας-ΠΑΟ Βάρδας, στο «Β. Μουρκιώτης», που βρήκε νικητή τον ΠΑΟΒ με σκορ 0-1. Το άλλο παιχνίδι των ημιτελικών, Αίας-Πανηλειακός, μετατέθηκε για την επόμενη Τετάρτη 6 Απριλίου. Οι επαναληπτικοί ημιτελικοί Κυπέλλου θα γίνουν την Κυριακή 10 Απριλίου (δεν ισχύει το εκτός έδρας γκολ). Το γειτονικό ντέρμπι στην Ν.Μανωλάδα διεξήχθη σε απολύτως φίλαθλα πλαίσια, ωστόσο το παρακολούθησαν λίγοι φίλαθλοι, περίπου 150.\nO ΠΑΟΒ είχε την εδαφική υπεροχή στο α΄ ημίχρονο και κάποιες ευκαιρίες να σκοράρει, κάτι που τελικά κατάφερε με τον Ηλία Κουλούρη. Αρχικά, στο 11΄ από γέμισμα του Περικλή Πολίτη, κεφαλιά του Κουλούρη πέρασε άουτ, στην πρώτη καλή φάση του αγώνα. Η Δόξα, που έψαξε τις γρήγορες αντεπιθέσεις στο α΄ ημίχρονο, σε μία από αυτές, στο 30΄, ο Καλογερόπουλος σούταρε μέσα από την περιοχή και ο Βορύλλας απέκρουσε. Δύο λεπτά μετά, δυνατό σουτ του Λαθύρη έφυγε άουτ και στο 35΄ έγινε το 0-1. Ο Σταυρόπουλος έφυγε στην πλάτη της άμυνας, πάσαρε στον Κουλούρη και ο πρώην παίκτης των «αετών» πλάσαρε εύστοχα σε κενή εστία. Στο 40΄ σουτ του Διονυσόπουλου απέκρουσε ο Κανελλόπουλος και στο 42΄ ο Παναγόπουλος από το ύψος της μεγάλης περιοχής, σούταρε λίγο άουτ, στην τελευταία καλή φάση του α΄ μέρους.\nΣτις αρχές της επανάληψης και δη στο 48΄ ο ΠΑΟΒ έφτασε κοντά σε δεύτερο γκολ. Ο Καφεντζής έβγαλε σέντρα, ο Τσιρίκος βρέθηκε στην πορεία της μπάλας, αλλά δεν μπόρεσε να την στείλει στα δίχτυα. Από κει και πέρα, η Δόξα προσπάθησε να γίνει πιο επιθετική, αλλά ο ΠΑΟΒ στάθηκε καλά αμυντικά, ήλεγξε απόλυτα το παιχνίδι και δεν απειλήθηκε. Τουναντίον, στο 82΄ λίγο έλειψε να κάνει το 0-2, όταν από πάσα του Σταυρόπουλου στον Πυρρή, αυτός τετ-α τετ με τον Κανελλόπουλο, δεν κατάφερε να τον νικήσει (απέκρουσε σωτήρια ο γκολκίπερ της Δόξας). Και δύο λεπτά μετά σε αντεπίθεση του ΠΑΟΒ, ξανά ο Πυρρής, σούταρε άουτ. Το 0-1 έμεινε μέχρι τέλους και ο ΠΑΟΒ πήρε ξεκάθαρο προβάδισμα για την πρόκριση στον τελικό.\nΔόξα Ν.Μ.: Κανελλόπουλος, Δημητρόπουλος (85′ Κολίτσι), Μπλετσάκης, Πυρρής, Σδρόλιας, Σαρανταυγάς, Γ. Πολίτης, Παναγόπουλος, Καλογερόπουλος, Παπαδάτος (90΄ Διον. Παναγόπουλος), Παντελής (70′ Λιακόπουλος).\nΠΑΟΒ: Βορύλλας, Π. Πολίτης, Διονυσόπουλος (46′ Καφεντζής), Παπασπηλιόπουλος, Σακελλαρόπουλος, Λιόσης, Τσιρίκος (72′ Φερεκίδης), Μαυρόπουλος, Κουλούρης (66′ Πυρρής), Σταυρόπουλος (90′ Παλούμπης), Λαθύρης.\n« Στην ανακρίτρια η μητέρα των τριών κοριτσιών-Παραιτήθηκε ο δικηγόρος της\nRed Boys όπως παλιά-Στη Θύρα 9 την Κυριακή στο ματς με το Τραγανό »


ΚΟΡΙΝΘΟΣ: Οι υποσχέσεις του Β. Νανόπουλου ...πριν την "καρέκλα"! -Τα τέλη ...είναι σαν τα κρουαζιερόπλοια; - Korinthian News\nΑρχική Κοινωνικά ΚΟΡΙΝΘΟΣ: Οι υποσχέσεις του Β. Νανόπουλου …πριν την “καρέκλα”! -Τα τέλη …είναι...\nΚΟΡΙΝΘΟΣ: Οι υποσχέσεις του Β. Νανόπουλου …πριν την “καρέκλα”! -Τα τέλη …είναι σαν τα κρουαζιερόπλοια;\nΟ δήμαρχος Κορινθίων Β. Νανόπουλος συνεχίζει να χάνει την εμπιστοσύνη που έδειξαν οι δημότες στο πρόσωπό του! Συνεχίζει να εκτίθεται με αυτά που υποσχόταν προεκλογικά (αλλά και ως δήμαρχος) και δεν υλοποιεί τώρα που είναι στη θέση του δημάρχου…λες και οι δημότες δεν θυμούνται!\nΜία χαρακτηριστική δήλωση του Νανόπουλου ήταν η δέσμευσή του για μείωση των δημοτικών τελών! Όλοι τότε ίσως να θεώρησαν ότι με το έβγαινε ο Νανόπουλος δήμαρχος οι μειώσεις στα τέλη θα έκαναν τη διαφορά …αλλά δυστυχώς!\nΔείτε τι δεσμευόταν ο δήμαρχος Κορινθίων Β. Νανόπουλος προεκλογικά (20 Μαρτίου 2019):\n…Τι έγινε δήμαρχε;\nΓια να απαντήσει ξεκάθαρα ο δήμαρχος στους δημότες του ΠΟΣΟ υλοποίησε αυτό που προεκλογικά υποσχόταν για τα τέλη; Εδώ οι δημοτικοί σύμβουλοι στο δήμο Κορινθίων θύμισαν ξεκάθαρα την υπόσχεση του Νανόπουλου (δείτε την χαρακτηριστική ανάρτηση με τίτλο: ΚΟΡΙΝΘΟΣ: …Άλλα υποσχέθηκε ο δήμαρχος και …άλλα κάνει!)\nΣΣ. Πολύ πιθανό οι δεσμεύσεις του Νανόπουλου για τα τέλη να είναι σαν τις δεσμεύσεις, πριν από αρκετά χρόνια, για τα κρουαζιερόπλοια γεμάτα τουρίστες που θα έρχονταν στο λιμάνι της Κορίνθου αλλά που …ποτέ δεν ήρθαν! Τότε ο Νανόπουλος έφτασε στο σημείο να δίνει και συγκεκριμένες ημερομηνίες για την άφιξη των κρουαζιερόπλοιων! Τα χρόνια πέρασαν και τα κρουαζιερόπλοια γεμάτα τουρίστες …ακόμα τα περιμένουν οι δημότες!\nΈκτος και αν …για τα μάτια του κόσμου έρθουν κάποιες μειώσεις στα τέλη προς την ολοκλήρωση της θητείας του Νανόπουλου! Τότε όμως θα είναι αργά…\nΠροηγούμενο άρθροΚΟΡΙΝΘΙΑ: …Τι ακριβώς πανηγυρίζετε κε Δήμα; -…Τι τρέχει με την δουλειά σε πτωχευμένη εταιρεία; -…Γκάφα …ή κάτι άλλο;


Ο Ιπποκράτης στην πρόσοψη του Πανεπιστημιακού\nΕΝΤΥΠΩΣΙΑΚΗ ΤΟΙΧΟΓΡΑΦΙΑ ΔΩΡΕΑ ΤΟΥ ΓΙΑΝΝΗ ΚΑΝΤΩΝΙΑ\nΔημοσίευση: 17 Οκτ 2020 15:56\nΜία μεγάλη εξωτερική τοιχογραφία που αναπαριστά τον Ιπποκράτη θα κοσμεί από σήμερα την πρόσοψη του Πανεπιστημιακού Γενικού Νοσοκομείου Λάρισας, δίπλα στην Παιδιατρική Κλινική.\nΟ διοικητής του Πανεπιστημιακού Γενικού Νοσοκομείου Λάρισας κ. Δημήτριος Κατσικονούρης καθώς και ο αναπληρωτής διοικητής κ. Γεώργιος Αποστολίνας εκφράζουν δημοσίως τις θερμές τους ευχαριστίες τόσο στην ομάδα Urban Act με επικεφαλής τον κ. Κυριάκο Ιωσηφίδη, η οποία συντόνισε και υλοποίησε το έργο στο πλαίσιο της νέας δράσης «Χρώμα Στα Νοσοκομεία» όσο και στον καλλιτέχνη του έργου Same84.\nΙδιαίτερες ευχαριστίες στον χορηγό και υποστηρικτή όλης αυτής της καινοτόμας δράσης, στον πρόεδρο της «ΒΙΟΚΑΡΠΕΤ ΑΕ», καθώς χωρίς την ευγενική και χωρίς δεύτερη σκέψη συνεισφορά του, δεν θα ήταν δυνατή η άμεση ολοκλήρωση του έργου.\nΌπως αναφέρουν σε ανακοίνωσή τους «Αφορμή δοθείσας, αξίζει να σημειώσουμε ότι, στις πρωτόγνωρες και δύσκολες συνθήκες που δημιούργησε η πανδημία του κορονοϊού έδειξε από την πρώτη στιγμή το κοινωνικό όφελος της ιδιωτικής πρωτοβουλίας. Ιδιαίτερα στη σημερινή εποχή τέτοιου είδους κινήσεις παίζουν σημαντικό ρόλο και η συμβολή τους αποκτά μεγαλύτερη αξία».